BANJALUKA – Najnovija apelacija delegata SDA u Veću naroda Republike Srpske kojom od Ustavnog suda BiH traže da neustavnim proglasi Zakon o šumama Republike Srpske još je jedan u nizu upornih udara na Srpsku i njenu imovinu, ocenila je predsednica Republike Srpske Željka Cvijanović.\nCvijanović je istakla da je to udar i na same temelje dejtonske BiH s kojom se oni nikad nisu saživeli jer je njihova vizija BiH ona u kojoj jedan dominira nad drugim.\n„Ovom apelacijom ne osporava se samo konkretan zakon već i sam Ustav BiH u kojem ne postoji nijedna odredba koja bi BiH priznala pravo vlasništva i gazdovanja šumom i šumskim zemljištem“, rekla je Cvijanović za Glas Srpske.\nOna je navela da je jasno da oni to rade računajući na svesrdnu podršku Ustavnog suda BiH, stranih sudija, OHR-a i značajnog dela međunarodnog faktora s namerom razvlašćivanja Republike Srpske i pravljenja unitarne države.\nPrema njenim rečima, sve je to odavno postalo degutantno, a šanse za normalan život srozalo na najniži nivo.\n“ Ovo je ponovljeni obrazac zloupotrebe vitalnog nacionalnog interesa i samog Veća naroda Republike Srpske od bošnjačkih delegata, jer se i jedno i drugo koristi za ostvarenje političkih ciljeva, zbog čega se postavlja pitanje i svrhe samog postojanja ove nametnute institucije“, rekla je Cvijanović.\nPodnošenjem ove apelacije, dodala je, SDA još jednom dokazuje da je svetski šampion u produkovanju političkih kriza i da ih u tome ne može zaustaviti ni trenutna epidemiološka situacija, ni činjenica da ljudi svakodnevno umiru od opake bolesti, ali ni to što je FBiH na evropskom i svetskom začelju po broju nabavljenih vakcina protiv virusa korona.\nCvijanović smatra da ovo sigurno nije ni prvi ni poslednji atak na Srpsku iz političkog Sarajeva.\n„Ali, neće izostati ni odgovor institucija Srpske u nastojanju da se ne dozvoli razvlašćivanje i oduzimanje njenih Ustavom zagarantovanih nadelžnosti“, zaključila je predsednica Srpske.\nSedmorica delegata SDA u Veću naroda Republike Srpske podnela su Ustavnom sudu BiH apelaciju kojom traže, ne samo da se Zakon o šumama Republike Srpske proglasi neustavnim, već i da Sud donese privremenu meru i zabrani primenu zakona do donošenja konačne odluke.


Japan donira Bosni i Hercegovini lijek ‘avigan’ za 100 oboljelih od COVID-19 - CAT BiH\nVlada Japana donirala je Bosni i Hercegovini japanski lijek “avigan” (favipiravir) u količini neophodnoj za liječenje 100 pacijenata oboljelih od COVID-19 zarazne bolesti, saopćilo je Ministarstvo civilnih poslova Bosne i Hercegovine. Primopredaja lijeka “avigan” najavljena je za danas u prostorijama kompanije PHOENIX FARM BiH, koja će izvršiti skladištenje i prijevoz lijeka do krajnjih korisnika.\nCeremoniji će prisustvovati ministrica civilnih poslova BiH Ankica Gudeljević i ambasador Japana u BiH Hideyuki Sakamoto. Lijek “avigan”, koji se u Japanu koristi za liječenje influenze, pokazao se kao izuzetno djelotvoran u sprečavanju razmnožavanja SARS-COV-2 virusa.Donacija ove vrste doprinijet će daljnjem jačanju suradnje BiH i Japana u oblasti zdravstva.\nPoziv za učešće na treningu i finansiranje projekata praćenja javnih nabavki u Bosni i Hercegovini NAGRADNA IGRA – Vidite li svoju budućnost u Bosni i Hercegovini? (priče, fotografije, stripovi i druge vrste umjetničkog izražaja) ZADA Pharmaceuticals razvila lijek za pomoć u liječenju infekcije Covid-19 Terorizam u Bosni i Hercegovini kroz najteže napade od 1995.


Delegacija Generalnog inspektorata Vojske SAD u posjeti Ministarstvu odbrane BiH\nMinistar odbrane Bosne i Hercegovine Sifet Podžić sa saradnicima primio je danas delegaciju Generalnog inspektorata Vojske Sjedinjenih Američkih Država predvođenu generalnom inspektoricom generalpukovnikom Donnom W. Martin. U pratnji generalice Martin bio je i vojni ataše SAD-a u BiH brigadir Michael Tarquinto, kao i grupa inspektora iz sastava Američke komande za Evropu i Nacionalne garde Marylanda, dok su delegaciju MO BiH pored ministra odbrane činili generalni inspektor MO BiH brigadni general Mirsad Ahmić, pomoćnik ministra za međunarodnu saradnju Zoran Šajinović, šef kabineta ministra Kemal Korjenić i predstavnica generalnog inspektorata MO BiH, pukovnik Enida Ramić. Tokom susreta ministar Podžić je upoznao članove delegacije s trenutnim aktivnostima u MO i OS BiH u svjetlu trenutne političke situacije u našoj zemlji, poteškoća vezanih za osiguranje budžeta za odbranu, kao i drugih izazova s kojima se susreću institucije odbrane u posljednje vrijeme. Ministar je iskazao zahvalnost Vladi SAD-a na finasijskoj pomoći u realizaciji više projekata u BiH, a koji se odnose na proces modernizacije i jačanje kapaciteta OS BiH kroz nabavku novih helikoptera, višenamjenskih vojnih motornih vozila HAMWEE, kao i na obuci i školovanju naših pripadnika u SAD-u. Ministar je iznimno važnom ocijenio ukupnu pomoć i podršku Vojske SAD-a u segmentu koji predstavlja glavna inspektorica Martin i iskazao posebnu zahvalnost za podršku u uspostavi i razvoju strukture i institucije Generalnog inspektorata. Generalica Martin je izrazila zadovoljstvo prilikom da posjeti ovu instituciju, iskazala punu podršku radu Ministarstva odbrane BiH, te se posebno referilrala na otvorenost za saradnju u dijelu koji se odnosi na Generalni inspektorat u smislu daljnjeg ojačavavanja ovog segmenta u sistemu odbrane. Ona je iskazala opredijeljenost Generalnog inspektorata vojske SAD-a da nastavi s projektima obuke i osposobljavanja inspektora OS BiH i u narednom periodu, bilo kroz virtualne programe ili obukom bh. inspektora u obučnim kapacitetima Američke Komande za Evropu u Njemačkoj. Delegacija Generalnog inspektorata vojske SAD-a boravi u posjeti MO i OS BiH u sklopu njihovog učešća na 16. Konferenciji Generalnog inspektorata MO BiH i inspektora u komandama i jedinicama OS BiH koja se održava u Sarajevu 24. i 25. maja. Generalica Martin će se tokom boravka u BiH sastati i sa načelnikom ZŠ OS BiH generalpukovnikom Senadom Mašovićem i njegovim zamjenicima generalima Kneževićem i Jerkićem, a danas popodne posjetit će i kasarnu “Rajlovac” kod Sarajeva, gdje će biti upriličena aktivnost demonstracije operativnih sposobnosti dijela jedinica OS BiH na ovoj lokaciji, saopćeno je iz Ureda za odnose s javnošću Ministarstva odbrane BiH\nMinistar odbrane Bosne i Hercegovine Sifet Podžić sa saradnicima primio je danas delegaciju Generalnog inspektorata Vojske Sjedinjenih Američkih Država predvođenu generalnom inspektoricom generalpukovnikom Donnom W. Martin.\nU pratnji generalice Martin bio je i vojni ataše SAD-a u BiH brigadir Michael Tarquinto, kao i grupa inspektora iz sastava Američke komande za Evropu i Nacionalne garde Marylanda, dok su delegaciju MO BiH pored ministra odbrane činili generalni inspektor MO BiH brigadni general Mirsad Ahmić, pomoćnik ministra za međunarodnu saradnju Zoran Šajinović, šef kabineta ministra Kemal Korjenić i predstavnica generalnog inspektorata MO BiH, pukovnik Enida Ramić.\nTokom susreta ministar Podžić je upoznao članove delegacije s trenutnim aktivnostima u MO i OS BiH u svjetlu trenutne političke situacije u našoj zemlji, poteškoća vezanih za osiguranje budžeta za odbranu, kao i drugih izazova s kojima se susreću institucije odbrane u posljednje vrijeme.\nMinistar je iskazao zahvalnost Vladi SAD-a na finasijskoj pomoći u realizaciji više projekata u BiH, a koji se odnose na proces modernizacije i jačanje kapaciteta OS BiH kroz nabavku novih helikoptera, višenamjenskih vojnih motornih vozila HUMVEE, kao i na obuci i školovanju naših pripadnika u SAD-u.\nMinistar je iznimno važnom ocijenio ukupnu pomoć i podršku Vojske SAD-a u segmentu koji predstavlja glavna inspektorica Martin i iskazao posebnu zahvalnost za podršku u uspostavi i razvoju strukture i institucije Generalnog inspektorata.\nGeneralica Martin je izrazila zadovoljstvo prilikom da posjeti ovu instituciju, iskazala punu podršku radu Ministarstva odbrane BiH, te se posebno referirala na otvorenost za saradnju u dijelu koji se odnosi na Generalni inspektorat u smislu daljnjeg ojačavavanja ovog segmenta u sistemu odbrane.\nOna je iskazala opredijeljenost Generalnog inspektorata vojske SAD-a da nastavi s projektima obuke i osposobljavanja inspektora OS BiH i u narednom periodu, bilo kroz virtualne programe ili obukom bh. inspektora u obučnim kapacitetima Američke Komande za Evropu u Njemačkoj.\nDelegacija Generalnog inspektorata vojske SAD-a boravi u posjeti MO i OS BiH u sklopu njihovog učešća na 16. Konferenciji Generalnog inspektorata MO BiH i inspektora u komandama i jedinicama OS BiH koja se održava u Sarajevu 24. i 25. maja.\nGeneralica Martin će se tokom boravka u BiH sastati i sa načelnikom ZŠ OS BiH generalpukovnikom Senadom Mašovićem i njegovim zamjenicima generalima Kneževićem i Jerkićem, a danas popodne posjetit će i kasarnu “Rajlovac” kod Sarajeva, gdje će biti upriličena aktivnost demonstracije operativnih sposobnosti dijela jedinica OS BiH na ovoj lokaciji, saopćeno je iz Ureda za odnose s javnošću Ministarstva odbrane BiH.\n#vojska sad#ministarstvo odbrane bih\nNa oglas za prijem u profesionalnu vojnu službu u OSBiH prijavilo se 840 osoba\nMinistarstvo odbrane BiH traži stotine vojnika, konkurs počinje sutra


Objavljeno 22.10.2015 11:45\nNovih 20 EUR-a od novembra\nNova novčanica od 20 eura naći će se u opticaju od novembra. Kako navode njemački mediji, druga generacija novčanica eura trebala bi biti mnogo sigurnija i trajnija.\nObjavljeno 22.10.2015 11:40\nU prvih devet mjeseci ove godine, na graničnim prelazima otkrivena je 31 osoba, a izvan graničnih prelaza 93 osobe u pokušaju ilegalnog prelaska državne granice BiH, izjavila je Feni glasnogovornica GP BiH Sanela Dujković.\nObjavljeno 22.10.2015 10:44\nWikileaks je objavio šest dokumenata za koje se ispostavilo da su privatna elektronska pošta direktora Centralne obavještajne agencije (CIA) Johna Brennana.\nObjavljeno 21.10.2015 17:36\nU Tuzli počeo 1. Međunarodni kongres geologa\nNakon pet ranije održanih savjetovanja geologa, koja su održana u Kladnju, Tesliću, Neumu, Ilidži i na Palama, danas je u Tuzli počeo Prvi kongres geologa Bosne i Hercegovine sa međunarodnim karakterom, koji se odžava do 23. oktobra.\nObjavljeno 21.10.2015 16:35\nDodjeljeno 200 stipendija u Brčkom\nVlada Brčko distrikta, na prijedlog Odjela za obrazovanje, donijela je Odluku o usvajanju konačne rang-liste za dodjelu stipendija redovnim studentima za razdoblje od 1. januara do 31. decembra 2015. godine.\nObjavljeno 21.10.2015 16:27\nKontrola hrane u 25 gradova u BiH\nObjavljeno 21.10.2015 12:32\nImigranti zatežu odnose Slovenije i Hrvatske\nHrvatska se ne drži operativnih dogovora o broju migranata koje šalje u Sloveniju, dok je saradnja sa Austrijom u tom pogledu vrlo dobra, ocjena je koju je u razgovoru za njemački "Die Welt" dao slovenski premijer Miro Cerar.


Dačić: Za Srbiju bolja Trampova administracija – Okvir\nDačić: Za Srbiju bolja Trampova administracija\nMinistar spoljnih poslova Srbije Ivica Dačić rekao je večeras da su za Srbiju u Beloj kući bolji republikanci nego demokrate, jer administracija predsednika Donalda Trampa problemu Kosova ne pristupa kao da je završena stvar.\n„U demokratakoj administraciji ne postoji traženje kompromisa, postoji zahtev da priznamo Kosovo. U Trampovoj administraciji očekuju da dodje do kompromisa, to je velika razlika“, rekao je Dačić u emisiji Upitnik na RTS-u.\nDačić je uoči predsedničkih izbora u SAD naveo da ni Trampova administracija nije idealna za Srbiju, jer Tramp priznaje Kosovo kao nezavisnu državu, ali da se „otvorila šansa“ da Srbija sa Amerikom „gradi partnerstvo koje ima malo viši stepen medjusobnog poverenja nego što je to do sada bilo“.\nAleksandar Šapić izabran za predsednika opštine Novi Beograd\nPreminuo Van Hejlen


Mapa - Nemačka - Mapa Nemacke - Karta Nemačke - 2022\nNemačka - Mapa Nemačke - Nemacka Satelitska karta\nLegenda - Karta Nemačka, Mapa:\nKarta Nemačke po kategorijama\nMapa Nemačke sa gradovima\nMapa Nemačke sa glavnim gradovima\nAuto karta Nemačke\nNemačka je najmnogoljudnija i najrazvijenija članica EU, jedna od najbogatijih zemalja na planeti. To je zemlja duge istorije…\tNemačka info »\nNemačka - brzi linkovi\nNemačka - Obavezno posetiti - Turističke destinacije, atrakcije\nMinhen Minhen je najveći i glavni grad Bavarske i treći po veličini grad u Nemačkoj, posle Berlina i Hamburga. Nalazi se gotovo na krajnjem jugu Nemačke, prema granici sa Austrijom, nadomak severnih obronaka Alpa. Kroz grad smešten na malo iznad 500 m nadmorske visine protiče reka Izer, pritoka D...\t»\nDiseldorf Mali Pariz na obali Rajne Diseldorf je glavni grad nemačke države Severna Rajna – Vestfalija, nalazi se na reci Rajni, veoma blizu zapadne granice sa Holandijom između gradova Keln i Esen. Po broju stanovnika je na sedmom mestu u Nemačkoj ali po standardu i kvalitetu života na dr...\t»\nBerlin Mapa Nemačke Berlin Na severoistoku Nemačke, na reci Špreji, prostire se Berlin, njen glavni i najveći grad ali takođe i jedna od 16 nemačkih država. Ovaj grad je zauzimao centralno političko, administrativno i kulturno mesto još od vremena Pruske, Nemačkog carstva, preko Vajmarske rep...\t»


Spektakl koji prerasta u veliki biznis - Ekonomija - Dnevni list Danas\nPočetna » Ekonomija » Spektakl koji prerasta u veliki biznis\nSpektakl koji prerasta u veliki biznis\nIako je ostalo nešto više od dva meseca do održavanja Evrosonga u Beogradu, još uvek nije poznato koliko će tačno koštati organizacija te manifestacije. U ovom trenutku zna se da je u prošloj godini, iz sredstava namenjenih za organizaciju Univerzijade, izdvojeno 300 miliona dinara za nabavku opreme koja će RTS omogućiti da prati Evrosong u skladu sa evropskim standardima u radiodifuziji, dok je iz ovogodišnjeg budžeta planirano 500 miliona dinara.\n0Piše: Mirjana N. Stevanović 24. marta 2008. 00.00\nIako je ostalo nešto više od dva meseca do održavanja Evrosonga u Beogradu, još uvek nije poznato koliko će tačno koštati organizacija te manifestacije. U ovom trenutku zna se da je u prošloj godini, iz sredstava namenjenih za organizaciju Univerzijade, izdvojeno 300 miliona dinara za nabavku opreme koja će RTS omogućiti da prati Evrosong u skladu sa evropskim standardima u radiodifuziji, dok je iz ovogodišnjeg budžeta planirano 500 miliona dinara. Osim toga, preko računa Ministarstva kulture, Vlada Srbije je prošle godine položila depozit od 300 miliona dinara organizatorima Evrosonga, kao garanciju da će manifestacija biti održana prema propisanim standardima, a za tehničko unapređenje Javnog servisa u ovoj godini planirano je 500 miliona dinara, čime je iznos koji se izdvaja samo za RTS dostigao 1,6 milijardi dinara. U Ministarstvu kulture kažu da je održavanje Evrosonga samo inicijalna kapisla za izdvajanje tih sredstava. Oprema koja se sada nabavlja, omogućiće naredne godine i tv prenose sa Univerzijade. Reč je o HD sistemima neophodnim kod satelitskih prenosa, kao i o tehnologiji koja omogućava da Televizija Srbije pređe sa analognog na digitalni signal. To je obaveza koju Javni servis mora da ispuni do 2012. godine, na osnovu sporazuma sa Evropskom difuznom asocijaciojom, podsećaju u Ministarstvu kulture.\nZa „gajbu“ 150 evra dnevno\nI vlasnici luksuznijih stanova videli su dobru priliku za zaradu u vreme održavanja Evrosonga, pa su već sada podigli cene po kojima dnevno iznajmljuju stanove. Tako se, recimo, stanovi na Voždovcu ili Paliluli oglašavaju po ceni od 30 do 40 evra na dan, dok su oni koji se nalaze u blizini Arene dostigli cenu od 150 evra dnevno. Stranci, posebno novinarske ili tehničke ekipe, zainteresovane su i za kuće, najčešće na Senjaku i Dedinju, gde se cena za 15 dana kreće od 3.000 do 5.000 evra, što je još uvek jeftinije od hotelskog smeštaja. Takvi aranžmani uglavnom se ugovraju preko domaćih agencija za nekretnine i preko interneta.\n– Osim opreme, biće potrebno da se izdvoje i sredstva za kreativni deo manifestacije, kao i za adaptaciju prostora u Beogradskoj areni, gde se održava takmičenje za najbolju evropsku pesmu. Za pokrivanje tih izdataka RTS je podigao kredite kod komercijalnih banaka, ali još uvek ne znamo koliko novca će za to biti potrebno, jer su radovi u toku. Ipak, želim da naglasim da se za organizaciju Evrosonga ne koriste sredstva iz tv pretplate. Činjenica je da organizacija tako velike manifestacije zahteva državna ulaganja, a u prilog tome govori i iskustvo drugih zemalja koje su bili domaćini učesnika Evrovizije. Primera radi, zavisno od raspoložive infrastrukture i tehničke opremljenosti, nacionalne televizije zemalja koje su bile organizatori Evrovizije, potrošile su na pripreme između 10 i 17 miliona evra, a mislim da ćemo mi biti na donjoj granici tog iznosa – kaže za Danas izvršni producent RTS i urednik zabavnog programa Sandra Šuša.\nIako će država morati dobro da odreši kesu, kako bi priredba bila organizovana po evropskim standardima, a Srbija stekla reputaciju dobrog domaćina, procenjuje se da ni zarada od Evrosonga neće biti zanemarljiva (ne računajući promotivne efekte koji će se meriti u narednim godinama). Turistički radnici, hotelijeri, ugostitelji, trgovci, vodiči, prevoznici, čak i stanodavci, već sada zadovoljno trljaju ruke računajući da će im desetak do 15 dana fešte doneti dobru zaradu. U Turističkoj organizaciji Beograda procenjuju da će u prestonicu Srbije stići između 10.000 i 15.000 posetilaca. Vesna Nađ, PR TOB, kaže za Danas da je gotovo svih 11.000 mesta u 46 beogradskih hotela i 41 hostelu rezervisano u periodu kada se održava Evrosong, da se već traže kapaciteti u okolini, pre svega u Novom Sadu, a da sada na red dolazi i privatni smeštaj, posebno onaj koji je prošao kategorizaciju.\n– Većina gostiju pratiće dve finalne večeri, ali je sigurno i da će ne mali broj njih bar za nekoliko dana produžiti boravak. Zbog toga smo u saradnji sa turističkim agencijama i Turističkom organizacijom Srbije, pripremili brojne programe obilazaka zanimljivih destinacija, od razgledanja grada, okolnih mesta, do posebnih edukativnih i istorijsko kulturnih tura, koje obuhvataju crkve i manastire, arheološka nalazišta, Sremske Karlovce, Kovačicu, Novi Sad, Petrovaradin…- kaže Nađ.\nVeć sada, dok traju pripreme za Evrosong, u Beogradu boravi stotinak predstavnika Evrovizije, a procenjuje se da će najmanje dve nedelje pre događaja, doputovati oko pet hiljada ljudi, koji su profesionalno vezani za organizaciju. To su članovi ekipa iz zemalja učesnica – novinari, tehničari, eksperti koji će nadgledati SMS glasanje i oni koji učestvuju u tehničkim pripremama. Oni sami snose troškove svog boravka u srpskoj prestonici, i ne računajući hotelski račun, kalkuliše se da će u vanpansionskoj potrošnji ostaviti značajan deo svojih dnevnica, koje nisu manje od 100 evra. Ako se tome doda finale manifestacije, to znači da će bar tri dana u gradu boraviti najmanje 11.000 gostiju. Oni će bar dva obroka imati van hotela za šta će, u proseku, potrošiti između 20 i 40 evra. Tome treba dodati noćni provod, koji je posebno obeležje glavnog grada i od čega prihod očekuju najviše ugostitelji na splavovima, ekskluzivnim i boemskim restoranima. Prema grubim procenama, gosti i učesnici Evrosonga dnevno će trošiti između 500.000 i 650.000 evra, što znači da će se u državnu i gradsku kasu, samo po osnovu poreza slivati 100.000 do 130.000 evra na dan. Ipak, kada se tome doda i potrošnja gostiju koji će biti u organizaciji takmičenja, a zatim uračuna i poreski prihod od naplaćenih hotelskih usluga, lako se može dogoditi da uložena sredstva budu vraćena u državni budžet, a dobit bi, u tom slučaju, bila i daleko veća zbog rasta prometa i angažovanja velikog broja radnika.\n– Eurosong je u ovoj godini jedna od najvećih turističkih manifestacija koja posebnu vrednost ima zbog strukture gostiju koje dovodi. Osim ekipa koje su profesionalno vezane za organizaciju, daleko brojniju grupu posetilaca čine veliki fan klubovi koji prate takvu vrstu zbivanja. To su turisti orjentisani na pop kulturu i laku zabavu, pristojnog ponašanja i koji su spremni da potroše solidan novac prilikom boravka u našoj zemlji. Među njima će se naći i neke grupacije kakve nismo navikli na našim prostorima, poput gej zajednica. Treba imati na umu da je, u celini posmatramo, sa ekonomskog aspekta, reč o poželjnim gostima, preko kojih se uspešno promoviše turistička ponuda grada i zemlje. Oni su aktivni korisnici interneta, o čemu svedoči i podatak da su karte, ponuđene preko sajtova, „planule“ za jedan dan, a slično se dogodilo i sa bukiranjem smeštaja. Ipak, mnogo je važnije to što se može računati na povratni efekat njihove posete, jer će slika o Srbiji, svojevrsnim mrežnim marketingom, dopreti do brojnije populacije nego što je to moguće kroz klasične prezentacije – rekao je za Danas Goran Petković, državni sekretar u Ministarstvu ekonomije i regionalnog razvoja.\nTo znači da će čak i kada se zavesa spusti, biti moguće da se sumiraju samo grubi efekti manifestacije, dok će pravi efekti biti uočljivi znatno kasnije. Petković tvrdi da su prve regovale turističke agencije, koje su još u maju prošle godine, čim je Marija Šerifović pobedila na Evroviziji, otkupile smeštajne kapacitete u beogradskim hotelima. Turoperateri koji sada prodaju te rezervacije, kažu da su napravili dobar biznis, jer buking ide svojim tempom, a jedini zastoj od nekoliko dana, zabeležen je tokom februarskih događanja u vezi sa Kosovom.


Najavljena rekonstrukcija Opšte bolnice u Somboru\nHomeVestiNajavljena rekonstrukcija Opšte bolnice u Somboru\nPokrajinska vlada, Grad Sombor, opštine Apatin, Kula i Odžaci zajedno će finansirati idejni projekat za rekonstrukciju i adaptaciju Opšte bolnice „Dr Radivoj Simonović“ u Somboru.\nPokrajinski sekretar za zdravstvo doc. dr Zoran Gojković prisustvovao je potpisivanju Ugovora o izradi projektno-tehničke dokumentacije za adaptaciju i rekonstrukciju „Hirurškog bloka“ Opšte bolnice „Dr Radivoj Simonović“ u Somboru i naglasio da će Pokrajinska vlada u 2019. godini iz budžeta za te namene izdvojiti 18 miliona dinara. Ugovorom je definisano da Grad Sombor finansira 8 miliona dinara, opština Kula 1 milion, a Apatin i Odžaci po 500 hiljada dinara.\nNakon potpisivanja ugovora, pokrajinski sekretar za zdravstvo posetio je Opštu bolnicu „Dr Radivoj Simonović“, gde je obišao novoopremljeni kabinet za videoendoskopiju i Odsek za interventnu kardiologiju.\n„Od početka rada angio sale u Somboru urađeno je 158 kateterizacija. Kupovinom najsavremenije medicinske opreme, cilj Pokrajinske vlade je da svim građanima Vojvodine pruži kvalitetniju zdravstvenu zaštitu“, istakao je sekretar Gojković.\nS obzirom na to da je završen postupak javne nabavke trenutno je u fazi i instaliranje novog CT aparata.\nPokrajinska vlada je u poslednje dve godine u opštu bolnicu „Dr Radivoj Simonović“ u Somboru uložila 142 miliona dinara.


Normalizovano vodosnabdevanje građana – Palanačke novine\nNormalizovano vodosnabdevanje građana\nby Palanačke · 16 marta, 2015\nVodosnabdevanje građana se stabilizuje i ne treba očekivati dalje restrikcije vode. Radovi na izvorištu vode u Trnovču su završeni u petak, a potom je bilo potrebno da se voda prečisti i dostigne potrebni kvalitet, da bi stigla do korisnika.\nPored toga, bunari koji su bili potopljeni usled porasta nivoa reka i podzemnih voda su revitalizovani i pušteni u rad.\n-Do postrojenja „Vodovoda“ dotiče oko 100 litara u sekundi vode, što je dovoljno za uredno vodosnabdevanje. Ipak, ukoliko potrošnja bude veća, moguće su povremeno, na tri do četiri dana, noćne restrikcije, da bi se rezervoari dopunili. Problem su i česta pucanja cevi, jer je mreža dotrajala – rekao je direktor JKP „Vodovod“ Miodrag Mihajlović.\nDečija nedelja u Palanci: PREDŠKOLSKA USTANOVA PROSLAVILA 51. ROĐENDAN\nKrizni štab preporučuje svim privrednim subjektima da rade\nNext story Preminuo profesor Ivan Vasiljević (1947.-2015.)\nPrevious story Promena smena u osnovnim školama


Zahtev Lombardije da sama nabavi rusku vakcinu, neće proći\nTanjug 10. februara 2021. 11:03\nRIM – Malo je verovatno da će će italijanska regija Lombardija moći samostalno i direktno na tržištu da nabavi rusku vakcinu „Sputnik V“, izjavio je za Pijero Di Lorenzo, direktor kompanije IRBM.\nOva kompanija posluje u oblasti biotehnologije i sarađuje u proizvodnji vakcine Oksford-Astrazeneka.\nMasovna vakcinacija stanovništva Italije protiv zaraze kovidom19 je plan od nacionalne važnosti, ali je njegova primena došala u pitanje jer na tržistu nedostaju dovoljne količine vakcine.\nIz tog razloga predsednik regije Lombardija, Atilio Fntana, koja je na početku pandmije kovida19 bila epicentar zaraze i koja je celu godinu dana na prvom mestu po broju zaraženih, je podneo zahtev Ministarstvu za zdravstvo da samostalno nabavi rusku vakcinu koja je prema pisanju naučnog časopisa „The Lancet“ efikasna 92 odsto.\nMeđutim, direktor ruskog „Fonda za investicije“, kompanije koja distribuira na međunarodnom tržistu rusku vakcinu, Kiril Dmitrijev je izjavio da lek proizveden u Rusiji neće biti dostupan na svetskom tržištu pre maja i da će „velike iporuke Sputnika V biti moguće tek nakon što se završi u Rusiji masovna vakcinacija stanovništva“.\nRusku vakcinu jos nije odobrila evropska agencije za alekove pa je tim povodom Dimitrijev izjavio „da će ruski zahtev za odobrenje vakcine Sputnihk biti brzo procesuiran i da će iz tog procesa biti izostavljena politika“.


dodik – Central News\nSrpski član i predsjedavajući Predsjedništva BiH Milorad Dodik i ambasador Rusije u BiH Igor Kalabuhov saglasili su se danas u Istočnom Sarajevu da je Kancelariju visokog predstavnika u BiH pregazilo vrijeme i da predstavlja klasični anahronizam. Kalabuhov je istakao da je vrijeme da o BiH odlučuju domaći političari i predstavnici konstitutivnih naroda, a ne međunarodna…\nPosted on 3 lipnja, 2021 3 lipnja, 2021 by Saška Kijac\nSrpski član i predsjedavajući Predsjedništva BiH Milorad Dodik danas će u Istočnom Sarajevu održati konferenciju za novinare. Konferencija će biti održana u Administrativnom centru Republike Srpske u Istočnom Sarajevu, saopšteno je iz Predsjedništva BiH. izvor /foto / RTRS/\nPosted on 2 lipnja, 2021 2 lipnja, 2021 by Bojana Bratic\nSrpski član i predsjedavajući Predsjedništva BiH Milorad Dodik upitao je danas zašto Sarajevo ni nakon šest godina nije procesuiralo pokušaj linča i likvidacije tadašnjeg premijera Srbije Aleksandra Vučića na komemoraciji u Potočarima. – Zašto niste dosad procesuirali pokušaj linča i likvidacije (sadašnjeg) predsjednika Srbije koji je došao sa dobrom namjerom da izjavi saučešće porodicama stradalih,…\nKancelariju visokog predstavnika u BiH treba zatvoriti, poručio je srpski član i predsjedavajući Predsjedništva BiH Milroad Dodik nakon sastanka predsjednika Srbije Aleksandra Vučića sa najvišim zvaničnicima Republike Srpske i predstavnicima parlamentarnih stranaka u Srpskoj. Na sastanku je razgovarano o spornom imenovanju novog visokog predstavnika u BiH. Dodik je rekao da je Srpska protiv rehabilitacije i kreiranje…\nPoložen kamen temeljac za izgradnju kompleksa Mlječanica\nPosted on 1 lipnja, 2021 by Bojana Bratic\nU Kozarskoj Dubici danas je položen kamen temeljac za izgradnju novog zdravstveno-turističkog kompleksa “Mlječanica”. Ovim činom su ozvaničeni radovi za koje je Vlada Srpske obezbijedila 32 miliona maraka. Kamen temeljac su položili i laboratoriju otvorili srpski član i predsjedavajući Predsjedništva BiH Milorad Dodik, predsjednica Republike Srpske Željka Cvijanović, premijer Srpske Radovan Višković, ministar zdravlja i socijalne zaštite…\nPredsjedavajući Predsjedništva BiH Milorad Dodik izjavio je da Republika Srpska ne prihvata imenovanje njemačkog diplomate Kristijana Šmita za visokog predstavnika u BiH, niti bilo kakve njegove ingerencije. Dodik je rekao da je Savjet za provođenje mira blefirajući nešto navodno imenovao, ocijenivši da je riječ o neproceduralnom imenovanju na bazi ignorisanja. “Ta persona koju su oni…\nDodik: Inckova ostavka je blef\nPosted on 27 svibnja, 2021 by Bojana Bratic\nSrpski član i predsjedavajući Predsjedništva BiH Milorad Dodik izjavio je da je ostavka visokog predstavnika u BiH Valentina Incka blef međunarodne zajednice učinjen da bi došao neko drugi. On je podnio ostavku u namjeri da se provuče Šmit i naravno to je učinio jer ga u Sarajevu već smatraju ludom – rekao je Dodik na…\nDodik sa Vučićem, patrijarhom Porfirijem i vladikama\nPosted on 27 svibnja, 2021 27 svibnja, 2021 by Bojana Bratic\nSrpski član i predsjedavajući Predsjedništva BiH Milorad Dodik prisustvovaće danas u Beogradu ručku koji će upriličiti predsjednik Srbije Aleksandar Vučić za Njegovu svetost patrijarha srpskog Porfirija i 35 vladika, učesnika Sabora Srpske pravoslavne crkve. Ručak će biti organizovan na Andrićevom vencu, najavljeno je iz Kabineta srpskog člana i predsjedavajućeg Predsjedništva BiH.\nDodik na tribini: Izvorni Dejton ili mirni razlaz u BiH\nU Beogradu će biti održana tribina o temi “Izvorni Dejton ili mirni razlaz u BiH”, na kojoj bi trebalo da učestvuje i srpski član i predsjedavajući Predsjedništva BiH Milorad Dodik, saopšteno je iz Predstavništva Republike Srpske u Srbiji. – Tribina “Izvorni Dejton ili mirni razlaz u BiH”, rezultat je nastojanja da se i sa ove…\nPosted on 25 svibnja, 2021 by Bojana Bratic\nSrpski član i predsjedavajući Predsjedništva BiH Milorad Dodik kaže da bi, u skladu sa najnovijim podacima o epidemiološkoj situaciji u Republici Srpskoj, trebalo odobriti proslavu matura. – Smatram da je došlo vrijeme da se i u tom slučaju pokušamo vratiti normalnom životu. Vjerujem da je svima nama taj dan ostao ili ostaje u najljepšem životnom…\nSrpski član i predsjedavajući Predsjedništva BiH Milorad Dodik izjavio je da su neki iz Sarajeva pokušavali da naprave veliku pompu od vježbe pripadnika oružanih snaga BiH i SAD na Manjači, ali da to nije bilo ništa posebno. Dodik je rekao da tu nije bio niko od političara iz Republike Srpske i da nije trebalo ni…\nPosted on 22 svibnja, 2021 by Bojana Bratic\nSrpski član i predsjedavajući Predsjedništva BiH Milorad Dodik izjavio je da u Federaciji BiH sada pokušavaju da otmu srpsku imovinu i da u okviru Srpske pravoslavne crkve treba formirati pravni time koji bi se bavio pravnim pitanjima i reagovao na donošenje određenih propisa. Dodik je rekao da su problemi Srba u Federaciji BiH ozbiljni, da…\nDodik na sastanku u Elektroprivredi sa zvaničnicima iz oblasti energetike\nPosted on 21 svibnja, 2021 by Bojana Bratic\nSrpski član i predsjedavajući Predsjedništva BiH Milorad Dodik stigao je danas u Trebinje gdje prisustvuje sastanku u Elektroprivredi Republike Srpske sa najvišim zvaničnicima iz oblasti energetike. Na sastanku učestvuju i direktor Sekretarijata Energetske zajednice jugoistočne Evrope Јanez Kopač, ministar energetike i rudarstva Republike Srpske Petar Đokić, ministar spoljne trgovine i ekonomskih odnosa u Savjetu ministara…\nNETANJAHU ZAHVALIO DODIKU NA PODRŠCI\nPosted on 20 svibnja, 2021 by cedomir\nIzraelski premijer Benjamin Netanjahu zahvalio je srpskom članu i predsjedavajućem Predsjedništva BiH Miloradu Dodiku na nedvosmislenoj podršci Izraelu izraženoj postavljenjem izraelske zastave na Palati Republike u Banjaluci. “Duboko cijenimo ovaj čin solidarnosti u ovo za nas teško vrijeme kada terorističke organizacije nasumično ispaljuju rakete na naše građane”, navodi se u pismu zahvalnosti iz Kancelarije izraelskog…\nIVANIĆ ŽESTOKO ODGOVORIO DODIKU\nPosted on 18 svibnja, 2021 by Bojana Bratic\nReagujući na izjavu predsjedavajućeg Predsjedništva BiH Milorada Dodika da američka vojska izvodi vojnu vježbu po odluci Ivanića, počasni predsjednik PDP i nekadašnji srpski član Predsjedništva BiH Mladen Ivanić nije štedio riječi u svom odgovoru Dodiku. Na početku želim da se izvinim javnosti Republike Srpske zbog rječnika koji mi inače nije svojstven i za kakav sam…\nGrađani pokazali svoju dobru stranu: Na humanitarnom bazaru “Vlaseničani za Strahinju “ prikupljeno oko 4.500 KM\nU Srpskoj četvoro novozaraženih, četiri smrtna slučaja\nSMS –om do informacija o kaznama, registraciji vozila i dokumentima


Predsednik Crne Gore Milo Đukanović izjavio je danas da je prisustvo posmatračke misije Evropske mreže organizacije za monitoring izbora (ENEMO) bilo izuzetno važno za demokratski karakter izbornog procesa u Crnoj Gori.\nĐukanović je u razgovoru sa šefom te misije Đanlukom Pasarelijem u Podgorici rekao da na kraju tog procesa, svi imaju razloga za zadovoljstvo, jer je, kako je kazao, Crna Gora pokazala da ima demokratski kapacitet, uprkos najavama mogućih komplikacija, i solidan demokratski temelj koji je u stanju da odgovori potrebi tranzicije vlasti.\nSve to je, istakao je Đukanović, dobra potvrda da proteklih 30 godina nismo izgubili i da "bez obzira na kritičke opservacije i predrasude prema Balkanu sa određenih adresa, na ovim prostorima ipak imamo značajan broj praksi koje potvrđuju kapacitet za evropski standard i članstvo u EU i da demokratija i kultura u kontinuitetu rastu u Crnoj Gori".\nPoručio je da da će Crna Gora, nakon pažljivo pročitanog Izveštaja ENEMO, kao i do sada, raditi na otklanjanju slabosti i unapređenju izbornog sistema, saopšteno je iz Kabineta Đukanovića.\nPasareli je istakao da je svedočio istorijskom trenutku, ne zbog rezultata izbora, već zbog odnosa i odluke Đukanovića, na koje, kako je kazao, može biti ponosan jer predstavljaju korak unapred ka demokratskom sazrevanju.\nPasareli je uz najavu da će sva zapažanja o izbornim i postizbornim istupanjima učesnika procesa prezentovati u konačnom Izveštaju, ocenio da je ovo prekretnica za Crnu Goru i da je važno ukazati na određena upozorenja u kontekstu buduće politike i evropskog puta Crne Gore, preneo je portal RTCG.\nKnežević:Rezultati istrage policije Crne Gore smešni\n"MILO, ODLAZI" Protest u Podgorici, demonstranti tražili ostavku Ðukanovića i fer izbore\nMilo Đukanović: Ne razmišljamo o odlaganju izbora, uskoro ćemo imati PUNU KONTROLU nad epidemijom


Američki ambasador zabrinut zbog krize u Makedoniji\nAmerički ambasador u Makedoniji Džes Bejli izrazio je danas zabrinutost zbog političke krize u toj zemlji.\nBejli je izrazio zabrinutost na društvenoj mreži Tviter zbog toga što se "Makedonija udaljava od principa demokratije i vladavine prava, jezgra NATO vrednosti", prenela je makedonska agencija MIA.\nEvropski komesar za proširenje Johanes Han poručio je juče predsedniku Makedonije Djordju Ivanovu da mora da poštuje rezultate izbora i mandat za formiranje vlade poveri lideru opozicionog Socijaldemokratskog saveza Makedonije (SDSM) Zoranu Zaevu.\n"Svi lideri, uključujući i predsednika, moraju da poštuju rezultate nedavnih izbora. U jednoj demokratiji parlamentarna većina mora da bude priznata, čak i ako mu se to ne dopada", napisao je Han na svom Tviter profilu.\nPredsednik Makedonije Djordje Ivanov juče je odbio da dodeli mandat lideru SDSM Zoranu Zaevu, iako je dokazao da ima parlamentarnu većinu, navodeći da nema nameru da mandat poveri čoveku ili partiji koja u svom programu "ima platformu za rušenje državotvornosti i unitarnosti" Makedonije.\nZaev je parlamentarnu većinu od 67 poslanika formirao sa tri stranke Albanaca u Makedoniji - DUI, Besa i Alijansa za Albance.


Continental 225/40 R18 Sport2 XL FR\nNaslovna > Automobili > Mercedes-Benz > G klasa > AMG G63 by Brabus\nBaš kada pomislite da Mercedes ne može izgedati bolje nego što izgleda, svoje prste u tu priču umješa Brabus, Nemačka tjunerska kuća specijalizovana za Mercedes-Benz automobile, koja se ovog puta poigrala sa modelom G63...\nG klasa je dobila specifična unapređena, te se pretvorila u pravu automobilsku zvjerku zahvaljujući kreativcima iz Brabusa. Možemo reći da je iz G63 izvučen maksimum, koji nosi oznaku Brabus 700 4x4 4x4² Final Edition i koji raspolaže sa 700 Ks i 960 Nm obrtnog momenta. Ove performasne proizlaze iz moćnog 5,5-litarskog biturbo V8 agregata, zahvaljujući kome AMG ubrzava do stotke za samo 5 sekudni, dok je maksimalna brzina ograničena na 210 km/h.\nIz Brabusa posebno ističu elektronski podesivo vešanja s kojim automobil može da se podigne za dodatnih 600 mm na 22-inčnim naplacima i posebnim Pirelli Scorpion ATR pneumaticima dimenzija 325/55. Automobil sada posjeduje četiri programa vožnje (Comfort, Sport, Off-Road i Individual) sa pogonom na obe osovine. Zahvaljujući zaštitnim panelima, gumama i blokadama diferencijala ovo vozilo sada može da izađe na kraj sa svim preprekama na koje naiđe. 700 4x4² "one of ten" Final Edition sa početnom cijenom od 209.000 eura, biće izrađen u samo 10 primjeraka.


TOTALNI CIRKUS Nikola Selaković o inauguraciji: Tako nije bilo ni na mojoj svadbi! - Dnevni Žurnal\nU organizacionom odboru za pripremu državne fešte vlada pravi haos, svađaju se da li će goste dočekivati kod fontane ili na strani ka Dunavu.\nOrganizacioni odbor za inauguraciju predsednik Srbije Aleksandra Vučića je na velikim mukama jer se svakodnevno menja plan. Zbog sve većih pritisaka i prohteva predsednika „pukao“ je i njegov najbliži saradnik Nikola Selaković, saznaje Kurir.\n– Gosti bi trebalo da dođu dan ranije, u četvrtak, 22. juna. Za njihov doček je zadužen ministar spoljnih poslova Ivica Dačić. On će u četvrtak na aerodromu „Nikola Tesla“ da ih dočekuje i sve do svečanog dela biće njihov domaćin. Inače, svi koji su uključeni u organizaciju su vrlo nervozni. Eto, recimo, na prvom mestu generalni sekretar predsednika Nikola Selaković.\nOn sve predloge komentariše rečima: „Tako nije bilo na mojoj svadbi.“ Čovek je umislio da pravi privatnu zabavu, pa su već nekoliko puta menjali plan da li će svečani doček da bude sa strane gde je fontana ili sa strane ka Dunavu. A glavni scenarista je, ni manje ni više, nego Jasmina Mitrović Marić, koja je bila jedan od najodanijih ljudi Tomislava Nikolića dok je on bio predsednik – priča sagovornik Kurira iz organizacionog odbora i otkriva još neke detalje.\n– Planirano je da po dolasku zvanica Vučić sa njima obiđe salone svih bivših republika. Bilo je predviđeno da Vučić u glavnoj svečanoj sali za velikim stolom sa gostima degustira više vrsta vina, ali se za sada od toga odustalo. Služiće se isključivo tradicionalna srpska hrana, ali i vrhunska srpska vina, biće obavezan dres-kod „blek taj“, što podrazumeva svečano crno odelo, crnu kravatu ili leptir-mašnu – dodaje on.\n– Istina je da ne postoje standardi koliko ljudi treba da dođe ili koliko državnog novca može da se potroši za inauguraciju. Obim pozivanja varira od zemlje do zemlje.\nPošto su u Evropi inauguracije uglavnom skromnije, Vučićevu možemo da uporedimo sa onima po Latinskoj Americi, koje su izuzetno velike i skupe. Tako, recimo, Brazil, Čile i Argentina uvek organizuju pompezne inauguracije sa specijalnim programima, posetama, obilascima… Inače, inauguracije su prilika da se izmeri rejting jedne zemlje na osnovu toga ko dođe od pozvanih, kojeg nivoa je gost, a ko izostane. Ponekad i odsustvo govori više od prisustva, pa je važnije ko i zbog čega nije došao nego ko je prisutan – objašnjava sagovornik Kurira.


Predstavnici Vlade Srpske i poslodavaca istakli zajednički cilj: Plate će rasti do deset odsto – Unija UPRS\nPredstavnici Vlade Srpske i poslodavaca istakli zajednički cilj: Plate će rasti do deset odsto\npedja25072021-11-18T19:34:29+01:0018. Novembra 2021.|\nBANjALUKA – Vlada Republike Srpske kreiraće mjere kako bi realni sektor bio rasterećen kroz smanjenje poreza i doprinosa, te parafiskalnih nameta, čime bi bilo obezbijeđeno oko 80 miliona maraka za rast plata od pet do deset odsto.\nIstakao je to danas predsjednik Vlade RS Radovan Višković na poslovnoj konferenciji “Izazovi i budućnost poslovanja” koju je u Banskom dvoru u Banjaluci organizovala Unija udruženja poslodavaca RS uz finansijsku podršku Evropske unije. Višković je kazao da Vlada ima izuzetnu saradnju sa socijalnim partnerima, te da će tako i ostati.\n– Uz Vladu bi i poslovna zajednica trebalo da iz rezervi i dobiti izdvoji dio sredstava za povećanje plata – istakao je Višković.\nNaglasio je da je neophodno jačati obrazovni sistem i školovati kadrove koji su potrebni privredi.\n– U Srpskoj oko 120.000 radnika prima platu od 600 KM, što nije realno. Značajan broj ljudi puno više novca dobije na ruke, što mora biti riješeno, a za svaku branšu bi trebalo da bude propisana minimalna plata za plaćanje poreza i doprinosa i na tome ćemo raditi idućih mjeseci – istakao je Višković. Najavio je i da će Vlada formirati direkciju za investicije koja bi bila servis investitorima i koja će direktno sarađivati sa svima koji žele da pokrenu poslovanje u Srpskoj.\n– Poenta je da investitor na jednom mjestu dobije sve informacije. Na taj način biće smanjeni problemi u lokalnim zajednicama u vezi sa potrebnim dozvolama i papirima – rekao je Višković.\nPredsjednik Unije udruženja poslodavaca RS Saša Trivić istakao je da se poslovna zajednica suočava sa nedostatkom radne snage, te problemima u vezi sa tehnološkim razvojem i obrazovnim sistemom.\n– Za svaki od ovih problema Vlada je pronašla neko od rješenja, što je izuzetno značajno. Zajedno želimo da stvorimo još povoljniji poslovni ambijent i kreiramo kvalitetne mjere u programu ekonomskih reformi – rekao je Trivić. On je istakao da će se naredne godine još intenzivnije raditi na rješavanju problema u realnom sektoru.\n– Vlada će se odreći određenog dijela novčanih sredstava, što bi značilo povećanje plata od 18 do 25 KM. Očekujem da i poslodavci izdvoje još ovoliko za povećanje plata, što je važno ako se uzme u obzir da inflacija raste – kazao je Trivić.\nKonferencija, koja je okupila privrednike, predstavnike Vlade i brojne goste, organizovana je u sklopu aktivnosti na izradi programa ekonomskih reformi Srpske za period 2022-2024. godine. Osnovni cilj zagovaračkih politika Unije jeste smanjenje zbirne stope doprinosa sa 32,8 na 31 odsto uz neoporezivi dio dohotka na nivou od 700 maraka, a osim toga i smanjenje i ukidanje komunalne takse, kao i ukidanje naknade za promjenu namjene poljoprivrednog u građevinsko zemljište.\nU Uniji udruženja poslodavaca RS ističu da zajedno sa Vladom Srpske usmjeravaju aktivnosti ka suzbijanju neformalne ekonomije, te da nastoje u prvi plan istaći poslodavce koji se izdvajaju po poreskoj disciplini. Tako su i ove godine nagrađeni najbolji poreski obveznici. U sektoru metalske i elektro industrije nagrada je dodijeljena kompaniji “Kaldera” iz Laktaša. Direktor te kompanije Savo Minić rekao je za “Glas Srpske” da proizvodnja, stvaranje nove vrijednosti i izvoz doprinose povećanju BDP-a, standarda i rastu potrošnje.\n– Odgovorne kompanije treba da se nađu među prioritetima Vlade kada je riječ o fiskalnoj i monetarnoj pomoći. “Kaldera” je povećala broj zaposlenih za 28 odsto u proteklih godinu dana. Nova zapošljavanja podrazumijevaju veću potrošnju, tako da će i frizer i obućar imati kome da prodaju uslugu i proizvod i taj krug treba da bude jasan, a ne začaran i to je budućnost Srpske. “Kaldera” i sve firme koje su pomenute na ovoj konferenciji stvaraju novu vrijednost, izvoze i utiču na rast BDP-a. Sve ono što se izdvaja kao pomoć takvim firmama vraća se u budžet kroz poreze i doprinose – istakao je Minić.\nPlaketa za odgovornog poreskog obveznika u sektoru telekomunikacija i informacione tehnologije uručena je generalnom direktoru “m:tela” Jeleni Trivan koja je istakla da su sa dolaskom novog menadžmenta akcije ove kompanije porasle za 12 odsto na Banjalučkoj berzi.\n– Poraslo je i naše poslovanje, zahvaljujući i povoljnoj poslovnoj klimi u Srpskoj. Postoji predrasuda da u Srpskoj vladaju nepovoljne ekonomske okolnosti i da to nije pravo mesto za investiranje. Međutim, Republika Srbija je upravo ovde investirala i naša investicija se pokazuje kao dobar biznis koji donosi koristi i Srpskoj i Srbiji, kojoj plaćamo dividendu. Sve olakšice koje Vlada RS čini nama kao poslodavcu omogućavaju da budemo najveći poreski obveznik ne tako što nam se povećavaju nameti, nego što nam se povećava profit – rekla je Trivanova.\nPriznanje su dobile i kompanije iz Banjaluke Unikredit banka, “Banjalučka pivara”, “Hemofarm”, “Molson Kors”, “Meridijan”, “Celeks” i “DWELT”, te “Arselor Mital” Prijedor, “Sanino” Derventa, “PMP Jelšingrad-fabrika mašina” Gradiška, “Alumina” Zvornik, “Hercegovinaputevi” Trebinje, “Termag” Rogatica i “Eksport siti” Prnjavor.


Fiskalni savet sumnja u zvanične podatke o rastu zaposlenosti – Slobodne novine\nFiskalni savet sumnja u zvanične podatke o rastu zaposlenosti\nBeogradski glas – Fiskalni savet Srbije ocenio je da su nepouzdani zvanični podaci o visokom rastu zaposlenosti u Srbiji od oko 20 odsto u periodu od 2012. do 2017. godine, s obzirom na nizak rast bruto domaćeg proizvoda (BDP) od šest odsto.\nNavodni srpski “fenomen” se ne dešava nigde u Evropi\n“Visok rast zaposlenosti uz nizak rast proizvodnje nije u skladu sa osnovnim i nebrojeno puta dokazanim ekonomskim teorijama koje definišu vezu zaposlenosti i proizvodnje. Takva kretanja, da su stvarna, podrazumevala bi snažan, dvocifren, pad produktivnosti privrede Srbije u prethodnih pet godina, za koji (srećom) nema ekonomskih naznaka da se desio”, naveo je Savet.\nUkazano je i da komparativna analiza pokazuje da se “navodni fenomen visokog rasta zaposlenosti bez rasta BDP-a kao u Srbiji ne dešava ni izbliza ni u jednoj drugoj zemlji Centralne i Istočne Evrope”.\nZaposlenost (po teoriji) raste sporije od BDP-a\n“U svim drugim uporedivim zemljama, zaposlenost od 2012. do 2017. raste (u skladu sa teorijskim očekivanjima) sporije od rasta BDP-a (u zemljama CIE zaposlenost raste 5,9 odsto, a BDP 17,1 odsto)”, istakao je Fiskalni savet.\n“Uz sve to, snažan rast zaposlenosti koji se navodno dešava u Srbiji nije u skladu ni sa stagnacijom životnog standarda stanovnika, nije u skladu s naplaćenim doprinosima od obaveznog socijalnog osiguranja, a ne podržavaju ga ni administrativni podaci o kretanju registrovane zaposlenosti dobijeni iz nezavisnog izvora (CROSO)”, ocenio je Fiskalni savet.\nRast doprinosa nije u skladu sa (navodnim) rastom zaposlenosti\n“Ova očigledna neusaglašenost pokazuje da podaci iz ARS-a nisu ni približno tačni”, ocenio je Fiskalni savet i naveo da je po podacima Republičkog zavoda za statistiku ukupna lična potrošnja u Srbiji realno porasla od 2012. do 2017. svega 1,3 odsto, što ni izbliza ne podržava podatke o visokom rastu zaposlenosti iz ARS-a.\nOznakeBDP Fiskalni savet Naslovna-centar Naslovna-traka rast bdp Republički zavod za statistiku\n2 марта, 2018 10:01 pm\nOtkrili su toplu vodu??\nU Srbiji 100.000 radnika u industriji odeće i obuće radi za 200 evra\nGradski budžet kao Alajbegova slama: Rasipanje novca Beograđana


Termofotonaponski sistem od nanomaterijala povećava efikasnost i prenosivost solarne energije - Gradjevinarstvo.rs\nTermofotonaponski sistem od nanomaterijala povećava efikasnost i prenosivost solarne energije\n23.01.2014. | Gizmag\nIdeja poboljšanja tradicionalnih solarnih ćelija pretvaranjem svetlosti u toplotu, a zatim reemitovanja energije na određenim talasnim dužinama optimalno podešenim zahtevima solarne ćelije nije nova, ali je ovaj metod veoma neefikasan. Međutim, novo istraživanje na MIT-u (Masačusets institut tehnologije) koje koristi materijale nano veličine konačno pokazuje kako termofotonaponski sistemi mogu da budu konkurentni sa svojim tradicionalnim rođacima, i podare pogodnosti kao što je skladištenje solarne energije u formi toplote kako bi se odložila konverzija u električnu energiju.\nKoncept termofotonaponskog sistema u teoriji prevazilazi ograničenja dve tehnike za korišćenje solarne energije. Tradicionalni sistemi solarnih ćelija reaguju samo na određene talasne dužine svetlosti, tzv. „bandgap limit“, ali korišćenje solarne energije za stvaranje toplote, kao i motora na solarnu energiju, ograničava proizvodnju na elektranu komunalne razmere.\nMeđutim, hibrid ove dve tehnike daje ne samo efikasniju proizvodnju enegije putem prevazilaženja „bandgap“ limita solarne ćelije, već i mogućnost za skladištenje i prenos energije čuvanjem toplote. Ali, nažalost prošli eksperimenti su samo dali efikasnost od jedan odsto, dok tradicionalne solarne ćeliije mogu da dostignu efikasnost od 20 odsto.\nKorišćenjem nanomaterijala, tim sa MIT-a je razvio termofotonaponski sistem koji prevazilazi ranije niske efikasnosti i teži višem stepenu efikasnosti u budućnosti jednostavnim skaliranjem njihovog sistema.\nU njihovom dizajnu, višezidni sloj od ugljeničnih nanocevi apsorbuje energiju iz sunca i pretvara ga u toplotu, i jednodimenzionalni fotonski kristal na bazi silikona se zagreva i emituje energiju na talasnoj dužini svetlosti podeženoj na „bandgap“ opseg solarne ćelije - baš kao i gvožđe koje kada se zagreje svetli u crvenoj talasnoj dužini.\nOni su prijavili efikasnost od 3,2 odsto sa ovim novim materijalima, što je svakako niska efikasnost u poređenju sa tradicionalnim fotonaponskim ćelijama. Ali samim skaliranjem (povećanjem) njihovih postojećih materijala, tim očekuje da dostignu efikasnost od 20 odsto, što postaje uporedivo sa tradicionalnim sistemima.\nNa primer, sloj apsorbera-emitera koji su oni koristili je bio samo 1cm u prečniku, a u takvim malim veličinima on je više sklon gubitku toplote nego što bi veća površina bila zbog većeg odnosa površina i zapremine. Veći apsorber-emiter bi zadržao više toplote koja bi se emitovala u solarnu ćeliju.\nŠokli-Kvizer (Shockley-Quiesser) „bandgap“ limit je 33,7 odsto za tradicionalne jednoslojne solarne ćelije, a sa silicijumskim sistemom teoretski ima efikasnost od 29 odsto, mada je u praksi ta efikasnost mnogo manja.\nSa poboljšanjem termofotonaponskog sistema, generisanje solarne energije će imati koristi na više načina. Toplotna energija može da se skladišti u toku dana kako bi napajala solarne ćelije u udaljenim mestima ili da proizvodi struju noću, dok postojeće komponente solarne ćelije mogu odmah postati efikasnije uz pomoć jednog od ovih termalnih uređaja.\nU 2011. godini smo videli prototip nalik bateriji iz iste laboratorije na MIT-u, koja je koristila fotonaponske ćelije sa toplotnim izvorom za generisanje efikasne električne energije u odsustvu sunca.\nIstraživanje je nedavno objavljeno u časopisu Nature Nanotechnology.\nU video snimku ispod, istraživači sa MIT-a objašnjavaju proces i očekivanja od svog istraživanja (napomena: video snimak je na engleskom jeziku):


Jasenovo Archives - BC Info\nKoncert KUD „Đorđe Maletić“ – tradiciju čuvaju narodnom igrom i pesmom (VIDEO)\nLetnji koncert КUD „Đorđe Maletić“ iz Jasenova ubraja se u one manifestacije kojima se publika raduje, ne samo iz ovog naseljenog mesta, već i iz okolnih sela i svake godine okuplja sve veći broj zaljubljenika u folklor.\nFK „Кaraš“ iz Jasenova šampion Druge JBFL grupe „Istok“\n6. juna 2022. admin 0\nPosle duge i iscrpljujuće sezone, Fudbalski klub „Кaraš“ iz Jasenova je ostvario zacrtan cilj sa početka sezone, a to je plasman u viši rang.\n25. marta 2022. admin 0\nOsnovnoj školi „Đorđe Maletić“ u Jasenovu, Pokrajinski sekretarijat za obrazovanje, propise, upravu i nacionalne manjine – nacionalne zajednice odobrio je sredstva za sanaciju krova na zgradi škole.\nRadovi u Jasenovu u punom jeku (VIDEO)\nProteklih dana mašine su ubrzano radile na uređenju javne površine uz fudbalski teren u naseljenom mestu Jasenovo. Ovaj veliki prostor bio je zapušten, sa dosta samoniklog šiblja, a nesavesni pojednici bacali su smeće na ovoj površini. Lokalna samouprava opštine Bela Crkva izašla je u susret meštanima Jasenova da se ovaj […pročitaj više]\nFK „Karaš“ Jasenovo dominirao na domaćem terenu\nJuče je održana završnica memorijalnog turnira „Horti Laslo“ u Jasenovu, koji se organizuje već drugu godinu zaredom. Pobednik je ekipa FК „Кaraša“ iz Jasenova, koja je u finalu savladala „Polet“ iz Izbišta rezultatom 3:2.\nZavršnica fudbalskog Memorijalnog turnira „Laslo Horti“ u Jasenovu\n23. februara 2022. admin 0\nU organizaciji Fudbalskog kluba „Karaš“ iz Jasenova, a pod pokroviteljstvom lokalne samouprave opštine Bela Crkva, u nedelju, 27. februara održaće se završnica Memorijalnog turnira „Laslo Horti“ u znak sećanja na ovog fudbalskog radnika, koji je mnogo učinio za razvoj fubala u našem regionu.


Prateći aktuelnu politiičku krizu u zemlji koju po obrascu iz 1991. i 1992. godine i planira, organizira i uvodi u potpunu neuzvjesnost član Predsjedništva BiH Milorad Dodik sa dijelom istomišljenika iz SNSD-a, Udruženje za zaštitu tekovina borbe za BiH ima moralnu obavezu da upozna bosanskohercegovačku javnost, međunarodne institucije, Ambasade kao i nadležne državne organe na nužnost poduzimanja sveobuhvatnih mjera na zaštiti ustavno-pravnog poretka države BiH. U cilju što hitnijeg preveniranja novonastale sigurnosne krize, Udruženje:\n1.\tPoziva Predsjedništvo BiH, Predstavnički dom Parlamenta BiH, Vijeće ministara BiH da u skladu sa svojim ustavnim i zakonskim ovlaštenjima poduzmu neophodne mjere i radnje radi sprečavanja nelegalnog i nenadležnog donošenja odluka kojima se direktno atakuje na ustavno-pravni poredak BiH.\n2.\tPozdravljamo i podržavamo opredjeljenje Tužilaštva BiH da u skladu sa svojim zakonskim ovlaštenjima hitno poduzme potrebne mjere da se prema nosiocima protivustavnih i protivzakonitih postupaka usmjerenih na podrivanje suvereniteta i teritorijalne cjelovitosti države BiH poduzmu sve zakonom predviđene mjere i utvrdi stepen krivične odgovornosti Milorada Dodika i drugih učesnika u ovakvom protivustavnom djelovanju.\n3.\tS posebnom pažnjom pratimo posljednje postupke Visokog predstavnika u BiH, gospodina Christiana Schmidta, koji je upozorio Skupštinu RS da ne podrže nenadležno donošenje Zakona o lijekovima i medicinskim sredstvima. I pored jasne poruke Visokog predstavnika, parlamentarna većina u Skupštini RS-a izglasala je pomenuti zakon, čime je i preuzela odgovornost za donošenje protivustavne i protivzakonite odluke.\n4.\tOčekujemo konkretno djelovanje nakon zajedničkog Saopćenja SAD i EU iz Vašingtona i Brisela, od 20.10.2021. godine nakon sastanka američkog državnog sekretara Antonya Blinkena i šefa vanjske i sigurnosne politike Evropske unije Josepa Borella o neupitnoj podršci teritorijalnom integritetu BiH pomoći Dodiku i njegovim istomišljenicima da odustanu od protivustavnog djelovanja i uvođenje BiH u još težu političku, ekonomsku i sigurnosnu krizu....\n5.\tPosebno smo zabrinuti što se djelovanje usmjerava na razbijanje Oružanih snaga BiH, pravosudnih, državnih institucija, Obavještajno-sigurnosne agencije BiH (OSA) i Agencije za istrage i zaštitu BiH (SIPA) i drugih državnih agencija. Pozivamo odgovorne ministre u Vijeću ministara BiH da energičnije stanu u odbranu Oružanih snaga i sigurnosnih agencija BiH, s obzirom na njihov značaj za stanje sigurnosti u zemlji.\nPoučeni iskustvom iz devedesetih godina, a u slučaju eskalacije krize patriote BiH će se znati i htjeti organizirati kroz državne institucije s ciljem očuvanja države BiH.


A.D. "Sremput" RUMA\nPREDMET:Mišljenje ovlašćenog revizora\nNa osnovu člana 30. stav 2. i ćlana 33. Zakona o računovodstvu i reviziji ("Službeni list SRJ",br.71/2002 i 55/2004), Međunarodnih računovodstvenih standarda, Međunarodnih standarda revizije i zaključenog ugovora, izvršili smo reviziju vaših finansijskih izveštaja (Bilans stanja i Bilans uspeha) za 2005. godinu. Za ove finansijske izveštaje odgovoran je poslovodni organ preduzeća, dok je naša odgovornost da izrazimo mišljenje o tim finansiskim izveštajima na osnovu dokaza koje smo pribavili u postupku obavljanja revizije.\nReviziju vaših finansijskih izveštaja smo izvršili u skladu sa Međunarodnim standardima revizije, Zakonom o računovodstvu i reviziji, Međunarodnim računovodstvenim standardima ("Službeni glasnik RS",br. 133/2003), kao i drugim pratećim propisima donetim uz ovaj Zakon.\nMeđunarodni standardi revizije zahtevaju da reviziju planiramo i izvršimo na način koji omogućava da se u razumnoj meri uverimo da finansijski izveštaji ne sadrže pogrešne informacije od materijalnog značaja.\nRevizija takođe uključuje ispitivanje dokaza, na bazi provere uzoraka, kojima se potkrepljuju iznosi i informacije obelodanjene u finansijskim izveštajima.\nPored toga, revizija takođe uključuje ocenu primenjenih finansijskih načela, značajnih procena koje je izvršilo rukovodstvo kao i opštu ocenu prezentacije finansijskih izveštaja. Stoga smatramo da revizija koju smo izvršili obezbeđuje solidnu osnovu za izražavanje našeg mišljenja.\nNa osnovu prethodno izloženog, dajemo vam sledeće:\n1) Finansijski izveštaji koji su bili predmet ove revizije sačinjeni su u skladu sa propisima SCG, republičkim propisima i Međunarodnim standardima finansijskog izveštavanja.\n2) Finansijski izveštaji su sastavljeni na osnovu načela trajnosti poslovanja, što znači da preduzeće ne planira prestanak sa radom, promenu strukture poslovne delatnosti, niti postoje činioci koji ugrožavaju kontinuitet poslovne aktivnosti.\n3) Finansijski izveštaji i iznete napomene u izveštaju o reviziji istinito i objektivno, po svim bitnim pitanjima, prikazuju stanje imovine, kapitala i obaveza tog preduzeća na dan 31. decembra 2005. godine i rezultate poslovanja i novčane tokove za 2005. godinu, u skladu sa važećim propisima o računovodstvu.\nU Beogradu, Mart 2006. godine


Pobednik Gitarijade The dark ocean – Nadlanu.com\nZAJEČAR, 26. jula 2009. (Beta) – Demo grupa The dark ocean iz Sombora pobednik je 43. zaječarske gitarijade, odlučio je žiri te manifestacije koja je završena u nedelju u 06.00 sati.\nNagrada publike pripala je zaječarskim grupama Brain damage i Plood, a specijalna nagrada uručena je grupi Santos iz Bačke Palanke, jer je prosek članova ovog benda svega 13 godina. Pobedniku Gitarijade pripala je nagrada od 100.000, dok je za pobednike po glasovima publike, nagrada iznosila 50.000 dinara.\nIpak, najviše pažnje publike izazvao je koncert bivšeg frontmena grupe Toto Stiva Lukatera, koga je, prema procenama, gledalo oko 5.000 ljudi. Lukater je održao fantastičan devedestominutni koncert, tokom kojeg je u pratnji odličnih muzičara svirao pesme sa novog albuma “Everćanging times”, i iz njegove ranije solo karijere.\nNa ogromno oduševljenje pubblike, Lukater je tokom koncerta svirao delove pesama Milesa Davisa, Jimie Hendrixa, a tokom kompozicija u latino ritmu, uklopio je solo deonice Carlosa Sanlate i Kristine Agilere.


RTCG - Radio Televizija Crne Gore - Nacionalni javni servis :: Politika :: Ojačati odgovor ZB na sajber napade, hibridne prijetnje...\nSAVJET EU 05. 06. 2020. 16:55 >> 16:52 1\nOjačati odgovor ZB na sajber napade, hibridne prijetnje...\nSavjet EU pozvao je zemlje članice da zajedno sa zemljama Zapadnog Balkana ojačaju sposobnost tog regiona da odgovori na moguće sajber napade i hibridne prijetnje, navodi se u Zaključcima o jačanju saradnje sa partnerima na Zapadnom Balkanu u oblasti migracija i bezbjednosti, koje je Savjet usvojio danas.\nU zaključcima se države članice EU pozivaju na kontinuiranu podršku Zapadnom Balkanu u postizanju efikasnije migracione politike i upravljanja granicama, daljeg jačanja sistema za azil, i jačanja saradnje u readmisji i i povratku.\nTakođe, poziva se na podršku u efikasnoj borbi protiv organizovanog kriminala, terorizma i nasilnog ekstremizma, kao i na jačanje sposobnosti da se Zapadni Balkan suoči sa širenjem dezinformacija i lažnih vijesti i da odgovori na moguće sajber napade i hibridne prijetnje.\nZaključci stavljaju fokus na jačanje operativne saradnje izmešu Zapadnog Balkana i EU, posebno razvijanjem razmjene informacija i saradnjim sa Agencijama EU. Dodatno, u njma se poziva na razmišljanje o razvoju novih platformi, zasnovanih na postojećim poput elektronske identifikacije tražilaca azila (Eurodac), kako bi se omogućila razmjena informacija u regionu Zapadnog Balkana.\nZapadni Balkan Savjet EU\nNagrade za najbolja digitalna rješenja sa ZB\nCDU za ograničenje dolaska radnika s Balkana\n07:59 Štićenici Doma starih u izolaciji proslavili Dan državnosti


Krivokapić: Vakcinacija presudna za uspešnu sezonu - mediji.net\nKrivokapić: Vakcinacija presudna za uspešnu sezonu\nCrna Gora nije imala ovako nisku stopu novozaređnih koronavirusom još od septembra prošle godine, saopštio je premijer Zdravko Krivokapić.\nKrivokapić je saopštio da se epidemiološka situacija u Crnoj Gori stalno poboljšava, što je odlična vest za turističku privredu.\n„Crna Gora nije imala ovako nisku stopu novooboljevanja od septembra prošle godine. Zahvaljujući dobrim i pravovremenim merama Vlade i odgovornom ponašanju naših građana, epidemiološka situacija je značajno poboljšana“.\nkrivokapićPročitajte još na ovu temu\nČEKAJU SE SAMO PATRIJARH I KRIVOKAPIĆ, CRNA GORA I SPC POTPISUJU UGOVOR, milogorci sad možete samo da...\nVladimir Leoposavić ističe da su stvoreni uslovi da se potpiše ugovor sa srpskom pravoslavnom crkvom.\nVladimir Leposavić, ministar pravde, ljudskih manjinskih prava u Vladi Crne Gore saopštio je večeras da neće podnijeti ostavku bar ne svojom voljom, sačekaće odluku Skupštine. On je kazao da će raditi isto kao na početku do kraja mandata, gostujući u emisiji „Slobodna zona” na...\n"Oterajmo zumere sa Zuma i vratimo se normalnom životu": Gradonačelnik Njujorka apelovao na roditelje da vakcinišu svoju decu...\nDeca širom Sjedinjenih Država počela su da se vakcinišu Fajzerovom vakcinom protiv koronavirusa nakon što su zdravstvee vlasti SAD-a preporučile da ova vakcina bude dostupna i u uzrastu od 12 do 15 godina. Vakcinacije adolescenata već je započeta ove nedelje u nekoliko saveznih država, poput...\nAutomehaničar Norberto Di Natale (64) doživeo je kliničku smrt u trajanju od nekoliko minuta dok su se lekari borili da ga vrate u život. U razgovoru za "Daily Star" rekao je da je mogao da oseti kako mu srce prestaje da kuca.


U elitnom švajcarskom turističkom mjestu Davos danas počinje redovni godišnji Svjetski ekonomski forum na kojem će učestvovati više od 40 šefova država i vlada i 1.400 predsjednika i direktora velikih kompanija iz 96 zemalja. Forumu, koji će trajati četiri dana, prisustvovaće i oko 60 ministara, veliki broj predstavnika nevladinih organizacija I medija, kao i delegati vjerskih i najviših obrazovnih ustanova, javile su agencije. Glavna tema Foruma ove godine biće svjetska ekonomska kriza I modaliteti za njeno prevazilaženje. Šefovi velikih kompanija već su izjavili da očekuju da će kriza uticati na tržište najmanje tri godine, a da će glavno pitanje zapravo biti kako opstati do tada. Predviđeno je da skup zvanično otvori ruski premijer Vladimir Putin.


Predsednik Opštine Bujanovac zabranjuje “Bujanovačkim” da prate sednice Veća – Matrica slobode medija\nPredsednik Opštine Bujanovac zabranjuje “Bujanovačkim” da prate sednice Veća\nPosted on December 27, 2021 by Teodora\nBujanovac, 27.12.2021. –\nArifi je, pišu Bujanovačke, nezadovoljan načinom na koji taj portal piše o njemu, a svoje namere je obelodanio u subotu, 25. decembra, na sednici Veća.\nBujanovačke nastavljaju da pišu o meni, njima više neće biti dozvoljeno da prate sednice Opštinskog veća – rekao je predsednik Opštine.\nBujanovački portal piše da novi napad na njih usledio nakon objave teksta o Arifijevim pretnjama medijima, a da se njegova najava zabrane može čuti i videti na snimku Televizije Aldi, koja prati rad Opštinskog veća.\nNa poziv novinara Južnih vesti, Arifi je kratko rekao da ne želi da komentariše svoju najavu i pisanja portala sa krajnjeg juga zemlje.\nO ovom slučaju Bujanovačke će, najavljuju, obavestiti medijska udruženja, ali i predstavnike međunarodnih institucija.\n← Previous Previous post: Jovanović: Poražavajuća presuda, imamo himnu „Bože pravde“, ali te pravde nema\nNext → Next post: NUNS: Predsednik opštine Bujanovac da dozvoli novinarima da rade svoj posao


ŠANSA ZA SUPER POSAO: Švajcarci dolaze u Srbiju da zaposle 100 softverskih inženjera - PKS-RPK Novi Sad\nBEOGRAD – Švajcarska softverska agencija proširiće poslovanje na tržištu Srbije otvaranjem novih radnih mesta za više od 100 softverskih inženjera u naredne četiri godine.\nTa odluka je usledila nakon analize poslovanja u prethodne dve godine.Naime, iako je prvobitni plan, objavljen u decembru 2015, bio da se otvore radna mesta za 50 inženjera, kvalitet stručnjaka, potražnja na tržištu i brzina kojom se razvija poslovanje uticala je da kompanija donese odluku o udvostručivanju ovog broja.\nU Švajcarsko-srpskoj privrednoj komori u ovome vide veliku šansu za razvoj softverske industrije u Srbiji.“Ova investicija će dodatno povezati naša dva tržišta i dokaz je dobre saradnje srpske i švajcarske privrede. To što je jedna vodeća švajcarska softverska agencija kao što je Namiks odlučila ne samo da održi, već i da proširi svoje poslovanje, svedoči o ozbiljnosti Srbije kad je IKT sektor u pitanju“, ističe Ana Grujović, izvršna direktorka Švajcarsko-srpske privredne komore.\nNamiksovo poverenje je, kako dodaje, još jedan od primera koji pokazuje da Srbija treba da bude ponosna na svoje softverske inženjere i ugled koji oni imaju na međunarodnom tržištu.Cilj kompanije prilikom dolaska u Srbiju bio je da do decembra 2017. zaposli oko 50 inženjera. Međutim, posle dve godine poslovanja odlučili su da povećaju broj radnih mesta zbog potražnje na tržištu i kvaliteta stučnjaka na koji su naišli u Srbiji. U fokusu softverskih inženjera biće rad u Java, Front End i .NET tehologijama, kao i formiranje tima za razvoj mobilnih aplikacija.\nŠvajcarci najbogatiji i najzaduženiji\nGrađani Švajcarske i dalje su najbogatiji na planeti, kada je reč o finansijskoj imovini po stanovniku, ali su,…\n„Budućnost su nerutinski kreativni poslovi“\nU svetu danas vlada paradoks produktivnosti, u kom razvoj tehnologije zapravo izaziva nestanak srednje klase, a promene na tržištu…\nOBEŠTEĆENJE: Srbija mora da isplati 310 miliona evra za deviznu štednju bivšim republikama SFRJ\nBEOGRAD – Predlog izmena i dopunama zakona o regulisanju javog duga SR Jugoslavije po osnovu devizne štednje građana previđa…\nZakon o bankama dozvoljava samo bankama da daju kredite, a u Srbiji se bez problema oglašavaju firme koje nude…


Danas je generalni sekretar Stranke demokratske akcije Sandžaka Fuad Baćićanin sa svojim saradnicima primio u Centrali stranke Nj.E. Ambasador Kraljevine Holadnije u Srbiji, gospodina Laurenta L. Stokvisa. Posjeta ambasador Stokvis Novom Pazaru imala je za cilj da se predstavnici ove prijateljske evropske zemlje upoznaju sa trenutnom političkom i društvenom situacijom u Novom Pazaru i Sandžaku te da se upoznaju sa stavovima SDA Sandžaka i aktivnostima stranke, posebno sa planovima koje SDA Sandžaka ima na putu prevazilaženja teške ekonomske situacije u Novom Pazaru i situacije nastale formiranjem nove skupštinske većine 21. februara 2013. godine. SDA Sandžaka je stava da ne žali zbog izlaska iz lokalne vlasti i da ostanak u vlasti nije bio cilj Stranke demokratske akcije Sandžaka već je opstanak u vlasti uslovila iznalaženjem minumuma zajedničkog interesa u rješavanju nagomilanih problema sa kojima se grad i građani Novog Pazara suočavaju. Predstavnici SDA Sandžaka su istakli da će u narednom period posebno ukazivati i govoriti o nezakonitim radnjama i djelovanju vlasti u Novom Pazaru i o tome obavještavati nadlježne sudove i građane Novog Pazara. Fuad Baćićanin je iskoristio priliku i pozvao ambasadora Stokvisa da učini napor i da sa svojim kolegama iz grupe zemalja “Prijatelji Sandžaka” daju značajan doprinos ekonomskom razvoju Novog Pazara i Sandžaka i političkoj stabilizaciji našeg regiona.


Savsko jezero - Blic Online\nJučerašnjeg dana kao i današnjeg, nesvakidašnje toplog i sunčanog za februar, osim što smo na beogradskim ulicama mogli da vidimo sugrađanje koji šetaju u kratkim rukavima, pojedini su otišli korak dalje. Tako su dan koji kao da je zalutao iz meseca maja iskoristili kako bi se sunčali na Adi Ciganliji, a potom čak i okupali.\nNa inicijativu sportskih klubova, a prema projektu Instituta "Jaroslav Černi" sprovešće se čišćenje taloga sedimenta na Savskom jezeru što bi trebalo da doprinese bezbednosti kupača i sportista, ali i da omogući korišćenje ovog beogradskog izletišta u punom kapacitetu, rekao je pomoćnik gradonačelnika Andreja Mladenović gostujući na TV Studio B.\nMožda jednima deluje da je vreme malo hladno za kupanje u Savskom jezeru, ali drugi tvrde da je ono u stvari sada - idealno.\nGrudve na sve strane, sankanje i balansiranje po klizavim trotoarima, šetnje u šortsevima dok gradom provejavaju pahulje... - ovako je, ukratko, izgledao današnji dan u prestonici.\nSezona kupanja na Adi Ciganliji nikada nije bila gora, pričaju ugostitelji i posetioci, ali se sa svakim većim vrućinama slika na ovom izletištu promeni. Osim toga, već od sutra se očekuju temperature iznad 30 stepeni i znatno bolja poseta.\nTokom toplih letnjih dana Ada Ciganlija je omiljena destinacija mnogim Beograđanima u potrazi za adekvatnim osveženjem.


Predstavljen program DF-a - Pokret za Promjene\nPredstavljen program DF-a\t03.09.2012\tFunkcioneri Demokratskog fronta predstavili su danas Izborni program tog saveza, po kojem Skupština treba da bude centar parlamentarne demokratije, a predviđeno je i preispitavanje svih privatizacija.\nLider Fronta Miodrag Lekić kazao je, da su osnovne ideje programa raskid sa organizovanim kriminalom i korupcijom.\nPrema njegovim riječima, te dvije pojave su osnov “degenaracije” crnogorskog društva.\nProgram Fronta, kako je pojasnio, nije različit od zahtjeva Evropske unije.\n“To je pokušaj stvaranja novog sistema vrijednosti, koji nije deklarativan, već se treba pretočiti u konkretne radnje”, rekao je Lekić na predstavljanju programa.\nU programu Fronta se navodi da vladajući režim promoviše sebe kao jedinog zaštitnika države, i onemogućava da zaživi proces postizanja opšteg konsenzusa o pitanju državnih simbola, i kada se radi o grbu, zastavi ili himna, ili je riječ o upotrebi državnih simbola.\nU Frontu smatraju da treba inicirati promjenu Ustava kojom bi pored aktuelne državne, postojala i narodna zastava ,crveno-plavetno-bijele boje, “koja ima utemeljenje u ustavnom kontinuitetu, istoriji i tradiciji Crne Gore”.\nU programu se ocjenjuje da je uslov da Crna Gora postane pravna država postojanje političke volje za potpunom nezavisnošću institucija sistema, posebno sudstva i tužilaštva.\nZa uspostavljanje pravne države, kako je ocijenjeno, neophodno je usvojiti zakon o lustraciji, reformi i parlamentarne demokratije.\nU programu se navodi da se mora sprovesti decentralizacija države, zbog čega se moraju mijenjati Zakoni o teritorijalnoj organizaciji i o lokalnoj samoupravi.\n“Bez obzira na to što su poslednjih godina u cilju reforme lokalne samouprave doneseni mnogi zakonski i podzakonski akti, paradoksalna je činjenica da je lokalna samouprava danas manje nezavisna, autonomna i liberalna, nego devedesetih kada je navodno počeo proces tranzicije”, kaže se u programu.\nNavodi se da se mora omogućiti formiranje novih opština Golubovci, Grbalj, Tuzi, Petnjica, Petrovac, Sutomore, uz ekonomsku opravdanost i podršku većine građana na lokalnom referendum.\n"Alijansa nije jedini sistem bezbjednosti"\nLekić je kazao da Front želi da napravi kontinuitet sa pozitivnim pojavama u društvu.\n“Dugo traje crnogorska istorija, sve pozitivne stvari ćemo pokušati da afirmišemo i nadogradimo. To neće biti nikakva revolucija već ozbiljan pokušaj ozdravljenja društva”, precizirao je on.\nLekić je kazao, da će se 595 mjera, koliko ih ima u programu, ostvarivati u demokratskoj proceduri i u skladu sa zakonom.\nKomentarišući stav Fronta o NATO-u, Lekić je rekao da je Alijansa nije jedini sistem bezbjednosti, “to je materija koja je u evoluciji i EU ima svoj sistem koji je kompatibilan sa Sjevjernoatlantskim savezom”.\n“Zainteresovani smo da budemo u sistemima bezbjednosti, respektujemo međunarodna pravila i nivo sporazuma koje je Crna Gora postigla do danas”, rekao je on.\nLekić je kazao da je učlanjene Crne Gore u Alijansu pitanje o kojem narod treba da odluči na referednumu.\n“I o NATO-u, i o drugim važnim pitanjima, unutrašnjim i spoljnjim, pokušaćemo da afirmišemo instituciju referenduma”, dodao je on.\nLekić je kazao da do izbora ima vremena da se građani u potpunosti upoznaju sa programom Fronta.\nRadulović: Program da se pročita tri puta\nFunkcioner Fronta Branko Radulović kazao je da je prva mjera programa u državnoj politici da Skupština bude centar parlamentarne demokratije.\nOn je naveo da je najbitnija mjera za ostvarivanje pravne dravne države lustracija za sve.\nRadulović je kazao da bi se razumjela suština programa da se on mora pročitati tri puta.\nOn je saopštio da je siguran da će program Fronta biti agenda buduće Vlade i parlamenta.\n“Borićemo se za Crnu Goru svih nas, što je jedan od slogana Fronta. Naš Izborni program je pobjednički, ne Fronta već građana”, rekao je Radulović.\nFunkcioner Fronta Goran Danilović kazao je da predstavljanem Izbornog programa počinje druga faza u kampanji-intezivna komunikacija tog saveza sa medijima i aktivistima, što će trajati do 19. septembra kada ističe rok za predaju izbornih lista.\n“Nakon toga ulazimo u treću fazu, kada ćemo predstaviti program našim potencijalnim glasačima. To će obilježiti završnicu kampanje”, dodao je on.\nOn je naveo da je Front najozbiljniji izazivač vlasti na izborima, i da su, u tom opozicionom savezu, potpuno sigurni u pobjedu na njima.\n“Front se i širi i nije se još zatvorio, i taj savez imaće još članova, pojedinaca i političkih grupacija. Imamo još 15 dana do predaje liste i iskoristićemo ih u najboljoj mjeri”, kazao je Danilović.\nOn je saopštio da je od danas je u funkciji sajt Fronta, www.demokratskifront.me.


Policija pojačava kontrole - Domino\nNaslovna Auto Policija pojačava kontrole\nMinistarstvo unutrašnjih poslova Srbije saopštilo je da će pojačati konrolu učesnika u saobraćaju. Analiza saobraćajnih nezgoda pokazuje da su osnovni uzroci nezgoda u kojima ima poginulih nepropisna i neprilagođena brzina kretanja, nepropisno preticanje i upravljanje vozilom pod dejstvom alkohola.\nSaobraćajna policija će u dane predstojećeg vikenda sprovesti pojačanu kontrolu usmerenu na otkrivanje prekršaja prekoračenja dozvoljene brzine kretanja, nepropisnog preticanja, upravljanja vozilom pod dejstvom alkohola i nekorišćenja sigurnosnog pojasa, odnosno nenošenja zaštitne kacige.\nU akciji će biti angažovani i policijski službenici saobraćajne policije na motociklima, kao i presretači, odnosno vozila bez obeležja policije.\nMUP istovremeno ponavlja apel svim učesnicima u saobraćaju da budu tolerantni i da se pridržavaju saobraćajnih propisa.\nPrethodni tekstŠta se promenilo za 3.000 godina?\nSledeći tekstPsi na radnom mestu


Sprema se Evroliga bez Rusa, a najveće šanse za povratak ima i Partizan\nUprkos tome što su ruski klubovi oduvijek bili važan faktor za funkcionisanje Evrolige, čelnici elitnog košarkaškog takmičenja u Evropi se uveliko spremaju na scenario takmičenja u kojem oni ne bi više bili učesnici.\nRazlog je, naravno, ratno stanje koje je trenutno na snazi u Ukrajini, a kao glavni kandidati za zamjenu ruskih klubova u Evroligi jesu Valensija, Virtus Bolonja i Partizan. Da, ovo je scenario koji bi navijači crno-bijelih sigurno prihvatili, ali nema sumnje da bi više voleli da njihovi košarkaši te rezultate ostvare na parketu.\nEvroliga je sezonu 2021-22 počela sa tri ruska kluba, za koje se ispostavilo da su svi bili bar u plej-ofu. Međutim, od tih klubova samo moskovski CSKA ima A licencu, dok Zenit iz Sankt Peterburga (vajldkard) i UNIKS Kazan (vicešampion Evrokupa) imaju jednogodišnji ugovor sa takmičenjem i ukoliko se stvari dramatično ne promjene u bliskoj budućnosti, s obzirom na trenutno stanje u svijetu, malo je vjerovatno da će se zadržati njihovo mjesto.\nValensija, Partizan i Virtus Bolonja mogu da se kvalifikuju u Evroligu tako što će se plasirati u finale Evrokupa, međutim, čak i ako to ne učine, scenario dobijanja pozivnice radi popunjavanja mogućih otvorenih mjesta je više nego moguć. Postoji mnogo koraka koje treba preduzeti dok se ne dođe do ove tačke, ali ambicije sva tri kluba su više nego jasne i oni se široko smatraju „materijalom Evrolige“ zbog svoje tradicije, resursa i baze navijača.\nSve su prilike da će situacija u skorije vreme biti sve jasnija, prateći uporedo i dešavanja iz Rusije i Ukrajine. Ruski klubovi su suspendovani do 21. marta, a nakon toga se očekuje da se donesu dalje odluke, prenosi SportBlic.\nNEWER POSTGrlić Radman naglašava da budućnost BiH zavisi od dogovora o izbornom zakonu\nOLDER POSTPonovo izdaju dozvole za lov na crne nosoroge, leoparde i slonove (FOTO)


Vozačima u Zrenjaninu stižu pozivi zbog prekršaja, obratite pažnju!!! - RTV Santos\nVozačima u Zrenjaninu stižu pozivi zbog prekršaja, obratite pažnju!!!\nNašoj redakciji žalili su se vozači sa željom da upozore druge, kako bi izbegli kazne i negativne bodove.\nOpšte je poznato da ukoliko prekoračite brzinu kretanja vozilom, a budete snimljeni od strane radara službenih lica, moraćete da platite kaznu.\nSaobraćajni policajci ne moraju već neko vreme da budu u uniformi ili službenom policijskom vozilu, ukoliko koriste radar za sankcionisanje vozača koji voze brže nego što je dozvoljeno. Ono što je još značajno je i to da uopšte više nisu u obavezi da zaustave vozača u prekršaju.\nPotvrdnu informaciju dobili smo iz PU Zrenjanin, koji su nam rekli da je u prethodnom periodu zabeleženo više vozača u prekršaju i da vlasnicima vozila na kućne adrese stiže poziv da se jave saobraćajnoj ispostavi, kako bi se izjasnili ko je vozio prevozno sredstvo.\nVozačima više neće pomoći signaliziranje drugima i upozoravanje na patrolu saobraćajne policije, pošto oni više neće znati u kom automobilu se nalazi radar.\nApelujemo na vozače da svakako voze brzinom predviđenom za određenu deonicu ili ulicu i da je prilagode uslovima puta. Vozačima sve više kazni stiže na kućne adrese, a da možda nisu ni svesni da su napravili prekršaj.\nUkoliko vam je korisna informacija, podelite je sa drugima. Svoje iskustvo slobodno podelite sa drugim vozačima u komentaru.\nPrethodnoKraći prekid u radu kotlarnice JKP „Gradska toplana“\nSledećeKozarev: Država čini sve kako bi srpski narod na KiM imao bolju i svetliju budućnost


NEOBIČAN OGLAS: Traži se isposnik, iskustvo nije potrebno! - GlobalCir\nNEOBIČAN OGLAS: Traži se isposnik, iskustvo nije potrebno!\nZvaničnici Katoličke crkve u austrijskom gradu Salfeldenu traže isposnika koji bi živio u obližnjoj ćeliji među oštrim liticama. Ipak, s obzirom da na vebsajtu parohije stoji da pozicija nije plaćena, preporučljivo je da kandidat ima drugi posao.\nZbog toga što u isposničkoj ćeliji nema ni grijanja ni tekuće vode, te se u njoj može živjeti samo između aprila i novembra, budući isposnik bi trebalo da ima i drugi dom. Državna televizija ORF citirala je sveštenika Alojza Mozera koji je rekao da traže čoveka “u miru sa samim sobom”.\nOn je dodao i da, kako bi bio uspješan, kandidat mora da ima hrišćanski stav i da bude spreman da ugosti gostujuće hodočasnike. Zgrada stara više od 350 godina nenastanjena je od kako je prošle jeseni otišao jedan benediktinski kaluđer.


Progres i Cesid pitaju građane - Radio Sto Plus\nProgres i Cesid pitaju građane\nProgram evropskog partnerstva sa opštinama – PROGRES i Centar za slobodne izbore i demokratiju (CeSID), su uz finansijsku podršku Evropske unije i Vlade Švajcarske, sproveli istraživanje zadovoljstva građana radom lokalnih samouprava u 25 opština južne i jugozapadne Srbije. „Cilj ovog istraživanja je...\nProgram evropskog partnerstva sa opštinama – PROGRES i Centar za slobodne izbore i demokratiju (CeSID), su uz finansijsku podršku Evropske unije i Vlade Švajcarske, sproveli istraživanje zadovoljstva građana radom lokalnih samouprava u 25 opština južne i jugozapadne Srbije.\n„Cilj ovog istraživanja je da se ispitaju stavovi i mišljenja građana o tome kako ocenjuju svoj životni standard i koliko imaju poverenja u lokalne institucije“, rekao je programski koordinator Programa progres za Novi Pazar Sjenicu i Tutin Samid Šarenkapić radiju Sto plus.\nOn je kazao da će na taj način lokalne vlasti imat jasniji uvid u stanje u zajednici, naročito u oblastima kojima treba unapređivanje.\n„Ovo istraživanje je definisalo sve one oblasti u kojima grad može da se popravi na dobrobit svojih građana, i na osnovu toga lokalne vlasti će imati bolji uvid u sve probleme sa kojima se građani susreću“, dodao je Šarenkapić.\nOvo istraživanje obuhvatilo je 7.500 ispitanika iz različitih društvenih slojeva, a opštinama i javnosti rezultati će biti predstavljeni sutra.


AKO SI GRAĐANIN EU MORAT ĆEŠ PLATITI! Britansko ministarstvo unutrašnjih poslova na meti kritika zbog videa o Brexitu - GlobalCir\nVideo koji je objavilo britansko ministarstvo unutrašnjih poslova o procesu registriranja evropskih građana koji borave u Ujedinjenom Kraljevstvu nakon Brexita, izazvao je oštre kritike zbog sadržaja videa i lošeg tajminga u vrijeme praznika Božića i Nove godine.\nTaj video koji traje 43 sekunde je u četvrtak objavljen na Twitteru i u njemu se objašnjava da će evropskim građanima koji žive ili se žele nastaniti u Ujedinjenim Kraljevstvu od 2021. britanske vlasti provjeriti identitet, mjesto boravka i sudsku kartoteku.\nOni koji nemaju dozvolu boravka morat će platiti 72 eura.\nTa procedura će biti pokrenuta 30. marta 2019., dan nakon Brexita i trajat će do 30. maja 2021.\nBrojne kritike na objavljeni video\n– Ministarstvo unutrašnjih poslova bi trebao zahvaliti svim Evropljanima koji se brinu za bolesne, starije osobe i invalide u sklopu britanskog sistema zdravstvene zaštite, umjesto da se obraća prijetećim tonom – reagirao je u petak na Twitteru laburistički zastupnik Džonatan Ašvort (Jonathan Ashworth).\nSadik (Sadiq) Khan, gradonačelnik Londona izjavio je da nije normalno da građani moraju platiti da bi ostali i dodao da bi “vlada trebala odustati od tih neopravdanih troškova”.\nMinistarstvo se pravda\nFraser Nelson, glavni urednik časopisa “The Spectator”, je izrazio žaljenje zbog groznog videa i nespretnog tona koji podsjeća na deportaciju.\nMinistarstvo unutrašnjih poslova je naglasilo da je bitno da građani EU i članovi njihovih porodica znaju šta im je činiti kada procedura stupi na snagu u martu 2019.\n– Građani EU daju važan doprinos našoj privredi i našem društvu i mi želimo da oni ostanu – rekao je portparol ministarstva.


Upornost dovela do rešenja\nPostavio Yucom - 02/03/2020 Mediji\nProtest roditelja nestalih beba, uz podršku nevladinih organizacija i javno neslaganje s tekstom Predloga zakona, dao je rezultate u vidu dogovora koji je postignut između Vlade Republike Srbije i Beogradske grupe roditelja nestalih beba, kaže za „Politiku“ Milena Vasić, advokat Komiteta pravnika ua ljudska prava (JUKOM).\nNa Odboru za pravosuđe, ukazuje Vasićeva, usvojeni su amandmani na zakon koji u bitnom delu odgovaraju zahtevima roditelja.\n„Biće formirana komisija za prikupljanje činjenica o statusu novorođene dece za koju se sumnja da su nestala iz porodilišta u Srbiji. Članovi ove komisije biće predstavnici kako državnih institucija tako i roditelja nestale dece. Osim toga, značajno je što je izmenjeno i to ko ima pravo da podnese predlog za utvrđivanje činjenica o status pred sudom, pa prema novom tekstu ovo sada može da uradi i dete koje sumnja u svoje poreklo“, objašnjava Vasićeva.\nIzmene se, dodaje odnose i na član 21 koji je mnogo puta kritikovanu javnosti kao najproblematičniji. Prema prethodnoj verziji ovog člana, ukoliko sud ne bi mogao da utvrdi činjenice o statusu deteta, donosio bi rešenje kojim to konstantuje, a roditeljima bi pripadalo pravo na naknadu štete.\n„U sadašnjoj verziji teksta, ukoliko se ovako nešto dogodi, roditelji imaju pravo da ponovo pokrenu postupak pred sudom nakon toga, ako dođu do novih saznanja i dokaza u svom slučaju. Na taj način se roditeljima ne zatvaraju vrata pravosudnih organa. Drago nam je da je njihova upornost dovela do rešenja koje zadovoljava osnovne zahteve roditelja – nezavisnog tela koje će prikupljati činjenice i dokaze i procesnih odredbi koje ne svode ovaj problem samo na pitanje finansijske nadoknade“, ukazuje naša sagovornica. Komitet pravnika za ljudska prava, navodi Vasićeva, svakako će pratiti primenu zakona u praksi i izvršenje presude Jovanović protiv Srbije.\n„Krajnji cilj jeste zaznavanje činjenica u svim pojedinačnim slučajevima“, zaključuje Vasićeva


Srbija – Evo kada će mladi od 16-29 godina moći da se prijave za pomoć od 100 eura – Sandzaklive.rs\nSrbija – Evo kada će mladi od 16-29 godina moći da se prijave za pomoć od 100 eura\nMladi od 16 do 29 godina moći će da se elektronski prijave od 15. do 30. januara za jednokatnu novčanu pomoć države u iznosu od 100 evra, odluka je koja je usvojena na današnjoj sednici Vlade Srbije.\nKako saopštavaju iz Vlade, prijave će se kao i do sada vršiti elektronski, putem portala Uprave za trezor, a na to imaju pravo svi mladi od koji su do danas napunili 16 do 29 godina, sa prebivalištem u Srbiji i koji poseduju važeću ličnu kartu.\nNjima će nakon unošenja osnovnih ličnih podataka (JMBG, broj lične karte i ime banke) biti zavedena prijava, čiji će status moći da provere na portalu Uprave za trezor. Ukoliko neko nema račun u banci, potrebno je da izabere banku u kojoj će mu automatski biti otvoren namenski račun – navode iz Vlade.\nPrimaocima novčane socijalne pomoći i licima u zavodu za izvršenje krivičnih sankcija, novčana pomoć će biti uplaćena automatski, odnosno bez podnošenja prijave, navode u saopštenju.\nPodsetimo, predsednik Srbije Aleksandar Vučić izjavio je ranije da ovim gestom žele da pokažu znak pažnje mladima, kako bi oni rekli da im je država bar jedan dan pomogla. (Juzna vesti)


Beta 14. juna 2021. 11:35\nPutnici koji iz Srbije putuju ka Madjarskoj od danas ponovo mogu da koriste i granične prelaze Bajmok, Djala i Bački Vinogradi, saopšteno je iz Uprave carina.\nKako se navodi, taj potez je dogovoren sa madjarskom stranom kako bi se tokom turističke sezone smanjio pritisak putnika i vozila na najopterećenije prelaze kao što su Horgoš i Kelebija.\nPrelazi Bački Vinogradi (Ašothalom) i Djala (Tisasiget) radiće od 7-19 časova, kao i Bajmok (Bačalmaš), od ponedeljka do četvrtka, dok će tokom vikenda (od petka do nedelje) taj prelaz biti otvoren 24 časa.\nIz Carine su apelovali na putnike da se pre polaska na put informišu o zadržavanjima na granici i izaberu manje frekventne prelaze, ali i da vode računa o važećim propisima u putničkom prometu, kako bi zadržavanja bila svedena na minimum.\n„Da biste izbegli i najmanju neprijatnost i da vam boravak ili prolazak kroz Srbiju ostane u prijatnom sećanju, savetujemo da pre puta posetite sajt Uprave carina, gde ćete pronaći sve neophodne informacije“, navodi se u saopštenju.\nPožar na Mokroj Gori, upućene dodatne snage iz deset gradova\nBeograd: Motociklista udario u zid, teško povređen


Šansa za Lisičiji Jarak - Sportske vesti - Savremenisport.com\nNaslovna :: Sportske vesti ::\tŠansa za Lisičiji Jarak\nVazduhoplovni savez Srbije (VSS) je aktivan partner na projektu A3-NET koji se finansira iz instrumenata za predpristupnu pomoć (IPA) Evropske unije, a sada je nacionalnom savezu odobren još jedan projekat pod nazivom CAN (Crossborder Air Networking).\nU prvom projektu Savez je imao budžet od 215.000 eura za obnavljanje aerodroma Lisičji Jarak i njegovu promociju u javnosti, organizaciju Generalne konferencije Svetske vazduhoplovne federacije i organizciju sportskih događaja, okruglih stolova i slično.\nNakon što se VSS pokazao kao najaktivniji partner među ostalim kolegama iz Slovenije, Hrvatske, Bosne i Hercegovine i Crne Gore, IPA je odlučila da se u drugom projektu budžet za srpskog partnera drastično poveća i on sada iznosi 530.000 eura. Ovaj novac biće upotrebljen za izradu studija i detaljnog projekta koji su neophodni za dalji razvoj aerodroma, ograđivanje aerodroma, opremanje ambulante i unapređenje bezbednosnog sistema aerodroma .\nProjekat CAN započeo je 1. oktobra 2012. godine i kroz 24 meseca trajanja radiće ne samo na poboljšanju infrastrukture aerodroma Lisičji Jarak u Beogradu, već i na povezivanju sa aerodromima u okruženju, a posebnu zanimljivost za najširu javnost predstavljaće događaji koje će organizovati Vazduhoplovni savez Srbije.


Mladi, a već preduzetnici :: emg.rs :: Magazin Preduzeće - najnoviji broj i arhiva\nSrednjoškolici širom Srbije i Evrope osnivaju svoje kompanije i u njima stiču znanja i veštine kako bi jednog dana postali ozbiljni preduzetnici. Oni su mladi i pametni, već imaju dosta ideja, a neke od njih predstavili su i na minulom Sajmu inovacija\nLaura Masevičiute iz Litvanije, Saša Stojanović iz Niša, Daniela Gjorčeva iz Makedonije i Azra Murić iz Novog Pazara, najbolji su internacionalni tim koji je, za samo 24 časa, „izradio“ plan revolucionarno tehnološki opremljene škole.\nOne su na trećem međunarodnom takmičenju mladih u preduzetništvu „Veštine u praksi“, održanom u okviru „Sajma inovacija“ u Beogradu, izložile ideju o otvaranju kompanije koja se bavi dizajnom i izgradnjom škola koje primenjuju moderne tehnologije. Njihova škola budućnosti zamišljena je kao jedan veliki kompleks. Đacima bi u okviru njega bili dostupni bolnica, restoran, tereni za sport, bibilioteka, čak i šoping centar, tako da bi imali sve potrebno nadohvat ruke. Škola bi bila napravljena od kamena, drveta i stakla koji ne ugrožavaju okolinu, a ni zdravlje učenika i zaposlenih.


POVREĐEN DOK JE VOZIO BICIKL Dečaka udario "pasat", prevezen u bolnicu\nDečak koji je vozio bicikl, povređen je u saobraćajnoj nesreći u Zvorniku kada ga je udario automobil "pasat" kojim je upravljao Zvorničanin B.K.\nPovređenom dečaku ukazana je medicinska pomoć u Opštoj bolnici Zvornik, saopšteno je danas iz Policijske uprave Zvornik, piše Srna.\nTramvaj udario biciklistu u Zagrebu\nVozač "golfa" udario u biciklistu, povređeno trogodišnje dete\nTEŠKA SAOBRAĆAJKA "Pasatom" udario pešaka, nesrećni muškarac prevezen u bolnicu\nHTEO JOJ OTETI MOBILNI TELEFON Muškarac napao devojku na ulici\nOperativni centar MUP Kantona Sarajevo večeras je zaprimio dojavu o napadu u sarajevskom naselju Dobrinja. Devojka je rekla da ju je napao migrant i da joj je na ulici pokušao ukrasti mobilni telefon.\nVozač automobila "golf" preminuo je u 17.30 ćasova u Univerzitetsko-kliničkom centru Tuzla nakon što je povređen u saobraćajnoj nesreći.\nBivši političari gaje ruže, pčele i bave se biznisom\nBanjaluka - Nekada su žarili i palili političkom scenom RS i BiH, a onda su se naglo povukli i posvetili privatnom biznisu, porodici, prijateljima i hobiju…Gde su danas, šta rade i od čega žive nekadašnji premijeri, poslanici, ministri, članovi Predsedništva i Saveta ministara BiH. „EuroBlic“ je uspeo da stupi u kontakt sa nekima od njih, mada je mnogima bilo teško ući u trag, jer ni njihovi nekadašnji bliski saradnici ne znaju ni gde su, ni šta rade.\nOD KOVIDA SE LEČE 1.154 PACIJENTA Bolest može da se vrati sa još TEŽIM SIMPTOMIMA\nU bolnicama u Srpskoj se, prema poslednjim podacima, od kovida leče 1.154 pacijenta, a na respiratorima je 59 ljudi čiji je ishod lečenja krajnje neizvestan.\nU vozilu hitne, u krugu teslićkog Doma zdravlja, rođena je devojčica. Zdravstveni radnici Službe hitne medicinske pomoći reagovali su brzo i dali sve od sebe. Porođaj je protekao bez problema.\nISTRAGA BRUTALNOG UBISTVA SARAJLIJE Uhapsili pogrešnu osobu i pustili, a pravi ubica JOŠ NA SLOBODI\nSarajevska policija još nije pronašla trojicu osumnjičenih migranata koji se dovode vezu s ubistvom Sarajlije Jasmina Berovića. Danas se navršilo osam dana od brutalnog ubistva koje je šokiralo Sarajevo ali i celu BiH i izazvalo žestoki revolt i proteste građana Otesa i Ilidže. Meštani već danima traže da se ubice Berovića uhapse i procesuiraju.\nNakon mostarske Univerzitetske kliničke bolnice i sarajevska Opšta bolnica ne želi da primi respiratore koje je iz Kine uvezlo preduzeće "Srebrena malina", a deli ih Federalna uprava civilne zaštite.


Uklonjeni snijeg završava u Miljacki kod Vrbanje – Bistro Bosno i Hercegovino!\n5. Januara 2006. 5. Juna 2019. admin\t0 Comments\nOpasnost za riječnu floru i faunu\nEkipe Zimske službe i ove zime uklonjeni snijeg s mnogih saobraćajnica i trotoara istresaju u Miljacku kod mosta Vrbanja. Zbog prisustva industrijske soli u snijegu, ovaj proces uništava floru i faunu u rijeci.\n“Sigurno je da tolike količine soli u snijegu zagađuju rijeku i biljni svijet u rijeci, a poznato je da u tom dijelu Miljacke ima i ribe. Međutim, u ovom trenutku ne možemo utvrditi kolika je šteta zbog takvog postupanja. Miljacka je rijeka s niskim vodostajem i snijeg sa dodacima dosta dugo se zadržava u vodi i zagađuje je”, upozorava Adil Aljić, predsjednik Udruženja ribolovaca opštine Stari grad, podsjetivši da ribari u gornjem toku Miljacku poribljavaju potočnom pastrmkom.\nPortparol Komunalnog preduzeća “Rad” Ahmed Đipa naglašava kako su svjesni da deponovanje snijega u rijeku donosi\nodređen negativan uticaj.\n“Nažalost, mi nemamo drugu lokaciju gdje bismo snijeg pokupljen s ulica i trgova deponovali. Nadamo se ipak da pomenute količine ne mogu nanijeti veliku štetu riječnoj flori i fauni. Pokušali smo pronaći neku zamjensku lokaciju za snijeg, ali nje nema”, kazao je Đipa.\nE.D.- Nezavisne novine\nPročitajte i: USR 'Blinker' Kalošević: Održan 13. Memorijalno takmičenje 'Mustafa Mević - Pućo'\n← Daco i Edo na Drini – Popovi\nDnevna dozvola za ribolov na rijekama 20 maraka →\nJovo Dević iz Gradiške šampion BiH u mušičarenju za 2011. godinu\n14. Maja 2012. 5. Juna 2019. Senad\t0\nZaštita endemskih populacija salmonida\n30. Maja 2013. 5. Juna 2019. Senad\t3\n20. Oktobra 2009. 5. Juna 2019. Rusko\t0


ŠOJGU: Oružane snage Rusije imaju više modernog naoružanja nego bilo čija armija na svetu\nORUŽANE snage Rusije bolje su opremljene modernom naoružanjem od armija svih ostalih zemalja, izjavio je Sergej Šojgu.\nRuski ministar odbrane pritom je, boraveći u vojnoj kompaniji „Rosvertol“, naglasio:\n„Danas svi – neki sa zlobom, neki s odobravanjem – priznaju da vojska Rusijeima više od 70 odsto, tačnije – bezmalo 71 odsto modernog naoružanja i opreme. To je najveći procenat među svim vojskama na svetu!“\nDodao je da je u ruskim Strateškim nuklearnim snagama, koje je nazvao osnovom sistema obuzdavanja, čak 83 odsto novog i modernog.\nŠojgu se zahvalio ruskim naučnicima i vojnim konstruktorima koji su u najtežim godinama po zemlju uspeli da sačuvaju naučni potencijal sa kojim je postao moguć skok koji je tokom proteklih osam-devet godina kardinalno promenio stanje u Oružanim snagama RF, kao i odnos prema u društvu.\nRezimirao je rečima: „Više niko ne sumnja da su naše Oružane snage jedna od najmodernijih vojski na svetu“.\nOtkrio je da Rusija u Sirije testirala više od 320 vrsta oružja.\nU tom kontekstu je ukazao da se sopstvene vojne jedinice i naoružanje najbolje štite ako raspolažu naoružanjem većeg dometa od sistema PVO i PRO potncijalnih protivnika, a Rusija dana „takvim oružjem raspolaže“.


Vi ste ovde: Gloria Ferrari doo / Novosti i podrška / Inovacije za osobe sa fizičkim invaliditetom / Naučnici uspeli da vrate osećaj dodira u veštackim rukama\nDatum poslednje izmene subota, 24 avgust 2013 23:42\nNaučnici su uspeli da povrate osećaj dodira u veštačkim, bioničkim rukama kod dva pacijenta, što bi moglo da predstavlja veliki korak napred ka stvaranju osetljivih veštačkih ekstremiteta.\nNervni putevi kod ta dva pacijenta preusmereni su od ostataka amputiranih ruku ka grudima pacijenata, koji su posle te intervencije rekli da ponovo mogu da osete svoje ruke i šake, i to u grudima, preneo je BBC.\nKada je na grudi pacijenata stavljan neki predmet, oni su imali osećaj kao da taj predmet dotiče njihove ruke, navodi se u časopisu "Prosidings ov d nešnel akademi od sajansis", gde su rezultati i objavljeni.\nVodja istraživanja Tod Kuken iz Rehabilitacionog instituta u Čikagu rekao je da taj nalaz otvara mogućnosti da se ljudima kojima je amputiran neki ekstremitet vrati mogućnost osećaja u veštačkim rukama ili nogama, koje su im nadgradjene.\nKada bi pacijenti mogli i da osećaju veštačke ekstremitete, to bi značajno poboljšalo i njihovo prihvatanje takvih protetičkih pomagala, kao i funkcionalnost tih pomagala, navode istraživači.\nNaučnici su već razvili bioničku ruku, koju pacijenti mogu da pokreću samo mislima i koja im omogućava da obavljaju neke radnje, poput slaganja odeće, hranjenja ili kupanja.\nElektrode prikačene za rame pacijenta sposobne su da detektuju poruke koje mozak šalje mišiću grudi, odakle se prosledjuju ruci.\nNovi pomak koji su napravili istraživači omogućava da se obnovi i osećanje dodira, čiji nedostatak je najveći problem kod korišćenja veštačkih ruku.\nobjavljeno: novembar, 2007.


branko, аутор са ZoomUe – Страница 2 од 245\nČAJETINA – Demonstracije starih zanata, obilazak stalne postavke muzeja i zabavni program u utorak 12. jula u Sirogojnu.\nVoda na plaži ispravna, skokovi 16. jula\nUŽICE-Voda na Gradskoj plaži ispravna je za kupanje prema poslednjim analizama,izjavio je direktor JP Veliki park Branko Bogićević.\nUŽICE-Grad Užice i Dečije odmaralište Zlatibor obezbedili su besplatno letovanje za 190 užičkih mališana u dečijem odmaralištu u Bečićima. Grad finansira letovanje za 70 dece iz socijalno ugroženih porodica, dok će 120 učenika iz...\nby branko · Published 10 јула, 2016 · Last modified 25 јула, 2016\nBorko Miladinović pobedio u Višegradu\nVIŠEGRAD – Najbolji skakač desete sportsko-turističke manifestacije „Skokovi sa višegradske ćuprije“, je prema oceni žirija, drugu godinu zaredom Borko Miladinović iz Užica.\nby branko · Published 10 јула, 2016\nFrancuska Magny Cours – Predposlednji, peti, ovogodišnji vikend FIA evropskog kupa turing automobila vožen je u Francuskoj na stazi Manji Kur. Jedini srpski predstavnik u ovom takmičenju, novosadski automobilista Mladen Lalušić, imao je polovičan...\nUŽICE – Glumac užičkog Narodnog pozorišta Svetislav Bato Jelisavčić (1959), preminuo je danas posle kratke i teške bolesti.